Радий Хәбиров Дәүләт Советы президиумы ултырышында ҡатнашты - Правительство Республики Башкортостан\n31 октябрҙә Башҡортостан Башлығы Радий Хәбиров Светлогорск ҡалаһында (Калининград өлкәһе) Рәсәй Президенты Владимир Путин үткәргән Дәүләт Советы президиумының киңәйтелгән ултырышында ҡатнашты. Ул һаулыҡ һаҡлау мәсьәләләренә арналды.\nИл етәксеһе һуңғы йылдарҙа һаулыҡ һаҡлау тармағында бик күп эштәр атҡарылыуын билдәләп үтте. Ыңғай күрһәткестәрҙең иң сағыуы – уртаса ғүмер оҙонлоғоноң 73,6 йәшкә етеүе (2014 йыл күрһәткесе – 70,9 йәш). Шул уҡ ваҡытта ил халҡының 60 проценты медицина сифатын артыҡ юғары баһаламай. Был осраҡта һүҙ беренсе ярҙам хаҡында бара, тине Владимир Путин.


Рөстәм Хәмитов ташлама менән ҡулланыусы граждандарҙы ер участкалары менән тәьмин итеү буйынса кәңәшмә үткәрҙе // Йәмғиәт | новости башинформ.рф\n10:30, 20 июня 2018 Йәмғиәт\nӨФӨ, 2018 йыл, 20 июнь. /«Башинформ» мәғлүмәт агентлығы /.\nКисә республика Йортонда Башҡортостан Башлығы Рөстәм Хәмитов ташлама менән ҡулланыусы граждандарҙы ер участкалары менән тәьмин итеү мәсьәләләре буйынса кәңәшмә үткәрҙе. Унда Башҡортостан Хөкүмәте ағзалары, профилле министрлыҡтар һәм ведомстволар етәкселәре, муниципалитет вәкилдәре ҡатнашты.\nРөстәм Хәмитов республикала бындай ярҙамды күп балалы һәм инвалид бала тәрбиләүсе ғаиләләр генә алмауын билдәләне. Ер участкалары менән шулай уҡ торлаҡ шарттарын яҡшыртыуға мохтаж булып иҫәптә торған граждандар, алдан йәш ғаилә булараҡ иҫәпкә ҡуйылған бюджет өлкәһе хеҙмәткәрҙәре тәьмин ителә.\n- 2012 йылда 52 меңгә яҡын участка бирелгән. Әммә сиратта – тағы ла 37 меңдән ашыу ғаилә, – тине төбәк етәксеһе. – Коллегалар, беҙҙең алда киләһе йылға ишле ғаиләләр өсөн ер участкалары мәсьәләһен хәл итеү бурысы тора. Был категория беҙҙең өсөн өҫтөнлөклө. Шундай бурысты беҙгә Рәсәй Федерацияһы Хөкүмәте ҡуя.\nБашҡортостанда 51 480 күп балалы ғаилә йәшәй, тип һыҙыҡ өҫтөнә алды республика Башлығы. Уларҙан 30 меңгә яҡын ғаилә участка алған инде. Был Волга буйы федераль округы төбәктәре араһында икенсе һөҙөмтә.\nБөрйән, Дыуан һәм Ҡыйғы райондарында бөтә ишле ғаиләләр ер участкалары менән тәьмин ителгән. Баҡалы, Балаҡатай, Бишбүләк, Благовещен, Борай, Ҡырмыҫҡалы һәм Хәйбулла райондарында мәсьәлә хәл ителгән тиерлек.\n— Ҡалған муниципалитеттар ныҡ ҡына ҡалыша. Хәл бөтөнләй ҡатмарлы булған муниципалитеттар һәм ҡала округтары бар. Шишмә районы, Өфө һәм Нефтекама – бөгөнгә күп балалы ғаиләләргә ер биреү күрһәткесе 20 процентҡа етмәй, – тип билдәләне Рөстәм Хәмитов. – Формаль рәүештә мәсьәләне хәл итеү буйынса раҫланған юл карталары бар, әммә улар йыш ҡына үтәлмәй. Сәбәптәр бер нисә, шул иҫәптән ер участкаларында инженер, социаль инфраструктура булдырыу өсөн финанслау етмәү. Бынан тыш, ҡала округтары һәм муниципалитеттар араһында килешә алмаусанлыҡты күрәбеҙ. Ер мәсьәләләре ҡатмарлы, ауыр, йылдар буйына хәл ителә. Йыш ҡына һуҙылыу бөтә кимәлдәрҙәге битарафлыҡҡа бәйле. Ә беҙгә халыҡҡа ярҙам итергә кәрәк.\nТөбәк етәксеһе ташламалары булған граждандар өсөн ер участкалары булдырыуҙа башҡарма власть һәм урындағы үҙидаралыҡ органдарының үҙ-ара эш итеү, шулай уҡ урындарҙа өҫтәмә финанслауҙа республика бюджетынан муниципаль бюджет берәмектәренә трансферттар биреү тәжрибәһен ыңғай баһаланы.\n— Проблеманы комплекслы, системалы нигеҙҙә хәл итергә кәрәк. Федерация төбәктәренең тәжрибәһен өйрәнеү мөһим, – тине Рөстәм Хәмитов. – Ыңғай хәл итеү варианттары бар, шул иҫәптән ер участкалары биреү мөмкинлеге булмаған урында торлаҡ алыуға социаль түләүҙәр биреү аша. Ҡайһы бер субъекттарҙа ишле ғаиләләр өсөн ер участкалары булдырыу буйынса дәүләт программалары эшләй. Бындай участкаларҙы инженер һәм юл инфраструктураһы менән тәьмин итеү буйынса программалар бар. Һис шикһеҙ, бөтә был тәжрибә менән файҙаланырға һәм был мәсьәләгә ныҡлап тотонорға кәрәк.\nФекер алышыу йомғаҡтары буйынса Рөстәм Хәмитов муниципалитеттарға 2019 йылда ташламалары булған граждандарға ер участкалары биреү буйынса эште күбеһенсә тамамларға, ә ҡалаларға участкалар менән тәьмин ителгәнлек буйынса уртаса 50-60 процент кимәленә сығырға ҡушты. Ә 2020 йылда был мәсьәлә көн тәртибенән алынырға тейеш.\nТеги: Башҡортостан Башлығы, ташламалар, ер һәм милек мөнәсәбәттәре


Имен бала саҡ һәм ғаилә ҡиммәттәрен нығытыу йылы эмблемаһына конкурс иғлан ителде // Йәмғиәт | новости башинформ.рф\nИмен бала саҡ һәм ғаилә ҡиммәттәрен нығытыу йылы эмблемаһына конкурс иғлан ителде\n12:43, 17 февраля 2012 Йәмғиәт\nБашҡортостанда Имен бала саҡ һәм ғаилә ҡиммәттәрен нығытыу йылының эмблемаһын эшләүгә конкурс иғлан ителде. Ижади ярыштың ойоштороусыһы булып БР Элемтә һәм киң коммуникациялар министрлығы сығыш яһай.\nБашҡортостанда йәшәгән һәр кем эмблема проектын тәҡдим итә ала. Материалдар 2012 йылдың 25 февраленә тиклем БР Элемтә һәм киң коммуникациялар министрлығында (Өфө, Киров урамы, 45, 413-сө кабинет) ҡабул ителә.\nКонкурс эштәрен баһалағанда һүрәттәрҙең ыҡсым һәм аңлайышлы булыуына һәм, әлбиттә, уларҙың йыл концепцияһына тура килеүенә өҫтөнлөк биреләсәк, тип билдәләй ойоштороусылар.\nЭше Имен бала саҡ һәм ғаилә ҡиммәттәрен нығытыу йылының эмблемаһы булараҡ раҫланған автор аҡсалата премия аласаҡ. Икенсе урынға лайыҡ булған автор — БР Элемтә һәм киң коммуникациялар министрлығының маҡтау грамотаһы, ә өсөнсө урын алған кеше Рәхмәт хаты менән бүләкләнәсәк.\n— Премияланған проекттар конкурсты ойоштороусыларҙың шәхси милке булып ҡала һәм үҙҙәре теләгәнсә файҙаланыла ала, — тип билдәләнеләр министрлыҡтың матбуғат хеҙмәтендә.\nКонкурста ҡатнашыу тураһында тулыраҡ мәғлүмәтте БР Элемтә һәм киң коммуникациялар министрлығының www.pressarb.ru сайтынан алырға мөмкин.\nТеги: имен бала саҡ һәм ғаилә ҡиммәттәрен нығытыу йылы, конкурстар


Бәхеттәре бар әрмет-рәхимдәрҙең » Башҡортостан гәзите\nБәхеттәре бар әрмет-рәхимдәрҙең\n11-08-2017, 00:08 // Йәмғиәт, Социаль мәсьәлә, Башҡорт донъяһы // Баҫып сығарырға\n…Егән буйына күптән ҡурылған тәмле шашлыҡ еҫе таралған. Сәхнә янында һуңғы репетиция. Тик был байрам башланманы әле тигән һүҙ түгел – ул күптән бара инде. Кемдер ҡуш ҡуллап ауылдаштары менән күрешеп йөрөй, инәй-бабайҙарҙы арҡаһынан һөйөп китә, кемдер ситтәрәк күпереп үҫкән үләнгә иркенләп ултырып, яҡташтарын-туғандарын күҙәтеп кинәнә. Эйе, күңелдәрҙә күптән байрам! Сит яҡта йәшәп түгел, күрше тороп та хәл белергә ваҡыт булмай ҡайһы саҡта, ауылдаштарың менән бер рәхәтләнеп һөйләшеп-көлөшөп алыу насармы ни сәхрәлә? Ғөмүмән, һәммәһе өсөн дә ҙур мәғәнәгә эйә булды Әрмет-Рәхимдә үткән “Һаумыһығыҙ, ауылдаштар!” байрамы. Әсәһенең ҡулында килеш алты айлығы ла, алтмыштан уҙғаны ла ашҡынып килеп еткәйне сараға.\nБайрамға – яңы юлдан!\nБайрамда шуныһы бигерәк тә һоҡландырҙы: шаулап та, һибәләп кенә лә “эйәләшкән бер болотто” был көндө бикләп ҡуйҙылармы ни – күктән йылмайған Ҡояш апай йылыһы менән ҡунаҡтарҙың күңеленә кәйеф өҫтәмәй ҡалманы. Бәхеттәре бар икән әрмет-рәхимдәрҙең тигән уй үтте баштан: ҡойоп-түккән ямғыр шып туҡтаһын әле. Хәйер, Хоҙайҙың бүләгелер был. Шуға тантананы Уның исемен атап башлап ебәреү, ауылдың дин әһеле Флүр Дәминев фатихаһын алыу тәрән мәғәнәгә эйә булды.\nБәхет тигәндән, был байлыҡҡа эйәләрҙең байрамдары бер көндә, ти халыҡ: сараға ялан ғына түгел, ауыл урамы ла күркәмләнде. Байрам башланыр мәлгә әрмет-рәхимдәрҙең генәме, ошо ауыл аша үтеп йөрөгән башҡа юлсыларҙың да күптән маҙаһына тейеп бөткән юл проблемаһы хәл ителде – үҙәк урамға яңы асфальт түшәлде.\n— Оҙаҡ ваҡыт борсоған мәсьәлә хәл ителде – республика бюджетынан аҡса бүленде, юл яңырҙы, — тине башҡарылған эш тураһында Петровский ауыл Советы хакимиәте башлығы Ольга Морозова әрмет-рәхимдәрҙе байрам менән тәбрикләгән мәлдә. Ольга Николаевнаның ихлас теләктәренә район хакимиәтенең мәҙәниәт бүлеге начальнигы урынбаҫары Ләйсән Садиҡова ла ҡушылды:\n— Туғандарыңды барлау, шәжәрәңде юллау – борондан ҡалған изге йола, — тине ул. – Яҡындарығыҙ менән бергәләп байрамды матур итеп ҡаршы алығыҙ!\nХалыҡ таянырҙай егеттәр\nЭйе, ауылда юл яҡшырҙы, һыу бар, газ тоташтырылған. Бындай мөмкинлектәрҙән файҙаланып, ең һыҙғанып эшләргә, ҡәҙерен белеп йәшәргә генә ҡала. Әрмет-рәхимдәр быны яҡшы аңлай һәм кендек ҡаны тамған ерҙе төйәк итер өсөн бар көсөн һалып тырыша. Урындағы билдәле эшҡыуар, район депутаты Наил Шәрәфетдиновтың тормошо – быға асыҡ дәлил. Үҙенә лә, ауылдаштарына ла, күрше ауыл вәкилдәренә лә эш урыны булдырып, иген сәсеп, мал үрсетеп, он һатып, төбәгенең данын күтәреп йәшәй ул ғаиләһе менән. Наил Фәйзрахман улы, ауылдаштары өсөн шатланып, сәхнә түрендә былай тип белдерҙе:\n— Аллаға шөкөр, һәр урам һайын яңы йорттар ҡалҡа, тимәк, Әрмет-Рәхимдә тормош дауам итә – быға шөкөр итмәү мөмкин түгел.\nШуныһын да әйтергә кәрәктер: Наил Шәрәфетдинов бизнес менән генә мауығып, үҙ ҡаҙанында ҡайнап ҡына йәшәмәй, ә яҡташтарына иғтибарлы, уларҙың тормошо өсөн борсолоп көн итә. Кемгә матди ярҙам, икенсеһен эшкә урынлаштырыу, байрам сараларын ойоштороу, ауылдаштарын гәзиткә яҙҙырыу — былар барыһы ла уның иңе күтәргән изгелектәр.\nЭйе, шәхестәрҙе халыҡ күтәрә, халыҡтың таянысы – йәнә шәхестәр. Әрмет-Рәхим ауылында бындай ил ағалары барлығына шөкөр ҡылырға ғына ҡала. Шул уҡ ваҡытта ағайҙарҙан бер ҙә ҡалышмаған апайҙары менән дә бәхетле был ауыл – үҙе клуб мөдире, үҙе староста, үҙе ҡатын-ҡыҙҙар советы рәйесе Йәмилә Фәхриеваһыҙ бында хатта япраҡ та ҡыштырламайҙыр. Мәҙәниәт усағында бергә эшләгән ҡыҙҙары ғына түгел, уларҙың тормош иптәштәре менән бергә һәр башланғысты ойоштороп, уны үҙҙәре үк тормошҡа ашырып йөрөгән, халыҡты берҙәмлеккә күндерә алған был килендән әрмет-рәхимдәр, әйтергә кәрәк, уңған. Хәйер, ауыл халҡы үҙе лә бит бер төптән: тирә-яҡты йыйыштырыу булһынмы йә иһә башҡа көнүҙәк мәсьәлә күтәрелһенме – дәррәү эшкә тотоналар.\nОшо сара мәлендә генә лә ул ҡунаҡтарҙы ҡарап, халыҡты дәртләндереп, сәхнәлә барған сығыштарҙы күҙәтеп торған арала хәбәрсегә ауылдың киләсәген күҙалларға, проблемаларын барларға, күренекле шәхестәре менән таныштырырға өлгөрә:\n— Алдағы ваҡытта Урындағы башланғыстарға булышлыҡ итеү программаһы ярҙамында клубҡа яңы төҫ биреүҙе планлаштырабыҙ, ауылды тағы ла күркәмләү маҡсатында таҙартыу, биҙәү эштәре көтә, — ти ул, шунда уҡ кемгәлер күрһәтмә биреп.\nБаҡтиһәң, бейеүсе ҡыҙҙар сәхнәгә күтәрелә икән – ойоштороусы шулар менән мәшғүл.\nЭйе, ауылда булдыҡлылар булыуы яҡшы, тик, бәхетле булғас, бәхетле икән был халыҡ: Әрмет-Рәхимде шулай уҡ райондың билдәле эшҡыуары Геннадий Лейтер ҙа ярҙамынан өҙмәй. Ул да – бихисап сараларҙың бағыусыһы.\nБағыусы тигәндән, байрамда бер һоҡландырғыс күренешкә тап булдыҡ. Баҡтиһәң, йәштәрҙең байтағы, ҡалала көн итһә лә, тамырын онотмай, нигеҙҙәренә ҡайтып тора, ауылы өсөн янып йәшәй. Миҫал артынан йыраҡ йөрөйһөмө: Стәрлетамаҡ ҡалаһында төҙөлөш өлкәһендә үҙ эшен булдырған Ратмир Фәхриев был йәһәттән ҙур хөрмәткә лайыҡ. Ул, ҡалала үҫеүенә ҡарамаҫтан, атай йортона үтә лә иғтибарлы. Мәҫәлән, ауылында кем әле 250 мең һумға балалар өсөн майҙансыҡ яһата?! Афарин, Ратмир. Әйткәндәй, әлеге байрам концерты ла уның ярҙамы менән үтә – йәш эшҡыуар Стәрлетамаҡтан бер төркөм йырсыны ҡунаҡҡа саҡырған. Иң мөһиме — егет был изге эштәрен халыҡ алдында маҡтанып һөйләп йөрөмәй. Ошо урында кеше башҡарған хеҙмәтте лә үҙенеке итеп күрһәтеп, берҙән биш яһап шапырынған бәғзе кешеләр иҫкә төшә…\n…Тәбрикләүҙәр тамамланғас, байрамды нәҡ Ратмир ойошторған концерт биҙәй. Мират Хакиев сәхнәгә килеп сығыу менән, халыҡ дәррәү ҡул саба, йырсы тыуған яҡ, тыуған тупраҡ һымаҡ изге төшөнсәләрҙе данлаған әҫәрҙәрен башҡарғанда ҡушылып йырлай, бейеп тә ала. Ошо минуттарҙа, иманым камил, һәр кем үҙенең яҡындарын барлай, туғандарын иҫләмәй ҡалмай.\nӘлбиттә, һабантуйға яңғыҙ йөрөмәйҙәр, сәхнә түрен инде икенсе артист биҙәй – Алик Артыков әрмет-рәхимдәрҙе берсә көлдөрә, берсә моңландыра.\n— Әлфиәләр бармы, киләһе йыр һеҙҙең өсөн, — тип иғлан итә ул һәм яландағы Әлфиә исемле гүзәл заттарҙы сәхнә түренә саҡыра.\nШул мәл йыйылған халыҡ дәррәү көлөп ебәрә, ҡул саба – сәхнәгә Әлфиә тип саҡырһалар ҙа, Динар исемле егет күтәрелә. Байрам кәйефе яңырғандай булып китә. Нисек кенә булмаһын, дәртле икән Динар – сәхнә тултырып артисҡа ҡушылып кинәнеп бейей. Рәхмәт, егет, кәйефте күтәрҙең!\nӘлбиттә, йыр-моң буйынса әрмет-рәхимдәр ҙә төшөп ҡалғандарҙан түгел. Әлфиә Фәхриева ла ауылдаштарын үҙенең йырҙары менән ҡыуандыра, яланда баян да телгә килә, йырламағандар бейергә төшөп китә. Тик күңелгә нимәлер етмәй… Байрамдың ҡыҙған мәле – спорт уйындары! Ҡайһы туп волейбол селтәре аша осоп йөрөй, ҡайһыһы ерҙә тибелә, бағаналар ҙа тик тормай, көслө ҡулдар тейгән һайын һелкенә генә, нисек кенә үрмәләүселәргә ҡаршы торорға тырышмаһын, иң башындағы бүләктең хужаһы табыла. Ғөмүмән, спортты ярата ауыл халҡы.\n…Эйе, төрлө яҡлап бәхетле әрмет-рәхимдәр: үҙҙәре лә шәп, дуҫтары ла бынамын тигән; байрам үткәрергә булһалар, ана бит, хатта һауа торошо ла булыша. Тик бер һорау тынғы бирмәй: нимәлә һуң уларҙың бәхет сере? Уйланғанда баяғы Динар исемле егет иҫкә төшә, Ратмир менән Наил ағай күҙ алдынан үтә, халыҡтың зыяратты кәртәләүе, мәсетте нығытыуы һымаҡ изге эштәре онотолмай. Тимәк, бәхет нигеҙе дәртләнеп, тырышып-тырмашып, берҙәм булып һәм бер-береңде хөрмәт итеп йәшәүҙәлер.\nessay typer | inexpensive pacs


Ул халҡына бөйөк улының исемен ҡайтарҙы » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Шәхестәр » Ул халҡына бөйөк улының исемен ҡайтарҙы\nУл халҡына бөйөк улының исемен ҡайтарҙы 06.06.2017 // Шәхестәр\nБилдәле ғалим, дәүләт эшмәкәре, Башҡортостан Республикаһының атҡаҙанған мәғариф хеҙмәткәре Әмир Мырҙағәли улы Юлдашбаев 1940 йылда Хәйбулла районының Аҡъяр ауылында донъяға килә. Хеҙмәт юлын тыуған яҡтарында башлай. 1961–1963 йылдарҙа райондың “Хеҙмәт байрағы” гәзите редакцияһында эшләй. 1967 йылда Мәскәү дәүләт университетын тамамлай. Бер йыл тирәһе Өфө авиация институтында эшләй. Артабан Мәскәү дәүләт педагогия институты аспирантураһын уңышлы тамамлай, философия фәндәре кандидаты ғилми дәрәжәһенә лайыҡ була. Мәскәүҙә уҡыған йылдарында уҡ хәләл ефете Римма ханым менән таныша.\nВәлиди мираҫы менән тәүге танышыу\n1971–1994 йылдарҙа Башҡорт дәүләт педагогия институтында (хәҙерге көндә – Мифтахетдин Аҡмулла исемендәге Башҡорт дәүләт педагогия университеты) уҡыта, философия кафедраһы мөдире вазифаһын башҡара. Унан һуң оҙаҡ йылдар Башҡортостан Президенты хакимиәтендә төрлө бүлек мөдире булып эшләй.\nФән өлкәһендә Әмир Юлдашбаев күренекле башҡорт ғалимы, дәүләт эшмәкәре Әхмәтзәки Вәлиди Туғандың тормошон, эшмәкәрлеген өйрәнеүсе, уның төрөк телендәге хеҙмәттәрен башҡорт һәм рус телдәренә тәржемә итеүсе булараҡ танылды. Башҡортостан ғалимдары, ябай уҡыусылар уның тәржемәләре аша Ә.-З. Вәлидиҙең “Хәтирәләр”, “Башҡорттарҙың тарихы”, “Бөгөнгө Төркиле (Төркөстан) һәм яҡын тарихы” күләмле әҫәрҙәре менән таныша алды. 1990 йылдар башында “Хәтирәләр”ҙең тәү башлап сыҡҡан осорҙа ваҡытлы матбуғат уҡыусылары, бигерәк тә “Ағиҙел” журналы абоненттары баҫманы түҙемһеҙлек менән көтөп ала торғайны. Әҫәрҙең өҙөктәре гәзит биттәрендә лә, шул иҫәптән республикабыҙҙың иң олпат баҫмаһы “Башҡортостан”да ла сыҡты. Билдәле булыуынса, Вәлидиҙең иҫтәлектәре башҡорт халҡының ысын мәғәнәһендә тарихи хәтерен яңыртты. Быларҙың барыһы ла Ә. Юлдашбаевтың был хеҙмәттәрҙе башҡортсаға, руссаға әйләндереүе арҡаһында мөмкин булды.\nУның тәржемә өҫтөндәге эшмәкәрлеге, Рәсәйҙең төрки телле төбәктәренән тыш, Ҡаҙағстан, Ҡырғыҙстан, Үзбәкстан кеүек республикаларға ла йоғонто яһаны. Совет власы заманында Ҡасим Әхмәров, Раил Кузеев, Әхнәф Харисов кеүек башҡорт ғалимдары Әхмәтзәки Вәлидиҙең ғилми әҫәрҙәре менән ҡыҙыҡһына башлай. Тик был тикшереүселәр уның хеҙмәттәре менән танышһалар ҙа, туранан-тура һылтанма яһай алмағанлыҡтары әҫәрҙәрендә күренеп тора. Ә. Юлдашбаев Мәскәүҙә уҡыған йылдарында тәү башлап Ә.-З. Вәлидиҙең “Хәтирәләр”е менән таныша. Был урында ошоға бәйле бер хикәйәтте аңлатып үтергә теләйем. Әмир Юлдашбаев менән беҙ студент сағыбыҙҙа Вәлидиҙең Рәсәйҙә ғәрәп графикалы ХХ быуат төрки ваҡытлы баҫмаларындағы мәҡәләләрен өйрәнә башлағас танышҡайныҡ. Уның менән бергә “Ағиҙел” журналы редакцияһына барып, Булат Рафиҡов менән танышып, тәүге тәржемәләремде тапшырған ваҡытта түбәндәгеләрҙе үҙе һөйләгәйне. Мәскәүҙә илдең төп китапханаһының махсус бүлегендә Әхмәтзәки Вәлидиҙең “Хәтирәләр”ен алып өйрәнә башлаған. Ул ваҡытта ғалимдар ғына бындай әҫәрҙәр менән шундай урындарҙа таныша алған. Оҙаҡ ҡына өйрәнгәндән һуң ул, китапты өҫтәлдә ҡалдырып, ял итергә сыға. Эш урынына әйләнеп килһә, “Хәтирәләр” юҡ. Махсус бүлмәлә китап юғалыуы бик хәүефләндерә уны. Шулай ҙа уйлап ҡарағас, бүлмәлә ултырған ғалимдар янынан йөрөп ҡарай башлай. Баҡһаң, ул сығып киткән арала китапханаға Ғайса Хөсәйенов килгән икән. Үтеп барышлай Вәлидиҙең әҫәрен күреп, алып уҡый башлаған. Бына шулай итеп улар күренекле яҡташтарының “рөхсәтһеҙ” китабы менән тәү тапҡыр шул ваҡытта танышҡан. Күп йылдар үткәс кенә, Ә. Юлдашбаев “Хәтирәләр”ҙе тәүҙә ваҡытлы баҫма биттәрендә, һуңынан “Китап” нәшриәтендә донъяға сығара.\nИстанбул менән Анкара араһында\nӘхмәтзәки Вәлиди Туғандың “Хәтирәләр”е тәү тапҡыр 1969 йылда Истанбулда төрөк телендә баҫыла. Утыҙ йылдан һуң ул ҡабаттан Анкарала ғалимдың ҡыҙы – профессор, доктор Иҫәнбикә Туған тарафынан әҙерләнеп, уның баш һүҙе менән нәшер ителә. Бер өлөшөн япон ғалимдары Х. Комацу менән М. Ямаучи тәржемә итә, аңлатмалар бирә, Ә.-З. Вәлидиҙең уҡыусыһы К. Кояманың баш һүҙе менән журналда сығара.\n1994 йылда – Ә. Юлдашбаев тарафынан эшләнгән руссаға тәржемәһенең беренсе өлөшө, дүрт йылдан һуң икенсе өлөшө “Китап” нәшриәтендә баҫылып сыға. Әмир Юлдашбаев башҡортсаға әйләндергән вариант 1996 йылда “Китап” нәшриәтендә күләмле баҫма булып нәшерләнә. Был китапта әҫәрҙә телгә алынған ҡайһы бер шәхестәрҙең фотографиялары ла өҫтәлә.\nБынан тыш, Ә.-З. Вәлидиҙең “Хәтирәләр”е 1997 йылда русса Мәскәүҙә, унан һуң Ташкентта үзбәк телендә, Америка Ҡушма Штаттарында инглизсә сығарыла. Ә.-З. Вәлидиҙең был әҫәренә ҡарата күрһәтелгән бындай ҙур иғтибар эстәлегенең әһәмиәтенә бәйле, сөнки был китапта Рәсәй һәм донъя тарихының иң иҫтәлекле ваҡиғалары, күренекле башҡорт ғалимының уларҙы күреп белгән һәм ғалим булараҡ биргән аңлатмалары ташҡа баҫылған. Әмир Мырҙағәли улы әйтеүенсә, “Башҡорт халҡы Вәлидиҙең әҫәрҙәрен ҡулына алғас, уға ла үҙенең Ҡараһаҡал, Батырша, Кинйә, Салауаттай легендар тарихи шәхестәренә ҡараған кеүек ҡараясаҡ. Башҡа халыҡтар быға үткән замандың идеологик күҙлеген сисеп ҡарарға тейеш”.\nИкенсе ватаны Төркиәлә вафат булған күренекле яҡташыбыҙ Ә.-З. Вәлидиҙең мираҫын өйрәнә башлаған ваҡытта Әмир Юлдашбаев тарафынан уның иҫтәлектәренә һәм башҡа сығанаҡтарға таянып яҙылған тәүге күләмле “Профессор Әхмәтзәки Вәлиди Туған (сәйәси һәм ғилми эшмәкәрлеге)” (1991 й.), “Тарихҡа ингән тарихсы (Истанбул университеты профессоры Әхмәтзәки Вәлиди Туғандың сәйәси һәм ғилми эшмәкәрлеге” (1992 й.) тип аталған хеҙмәттәрҙе Башҡортостандың “Белем” йәмғиәте баҫтырып сығара.\nТөрки халыҡтары, бигерәк тә Урта Азия төркиҙәре, төрки халыҡтары тарихы сығанаҡтары һәм тарихы методологияһы белгесе Әхмәтзәки Вәлиди Туған үҙенең туған халҡы тарихы менән дә ныҡ ҡыҙыҡһына. Истанбул университетында башҡорт тарихы буйынса курс уҡыта, ҡулъяҙма әҫәр туплай. ХХ быуат урталарында әҙерләнгән был хеҙмәте үҙе иҫән саҡта донъя күрмәй ҡала. Ғалим иҫән саҡта уҡ был йүнәлештәге тикшеренеүҙәре менән юғарыла телгә алынған Әхнәф Харисов, Ҡасим Әхмәров, Раил Кузеев кеүек ғалимдар ҡыҙыҡһына. Ошо турала архивтарҙа һаҡланған хаттар һөйләй. Уларҙың бәғзеләре баҫылып та сыҡты. Хатта Совет власы заманында уҡ Өфөгә алдырылған нөсхәһе лә була. Тик ул ваҡытта был турала ғалимдарҙың күпселеге белмәй. Вәлидиҙең был мөһим әҫәрен дә Әмир Мырҙағәли улы башҡортсаға әйләндереп нәшер итә. Башҡортостанда Вәлидиҙең ошо китабы тәүҙә ваҡытлы матбуғатта донъя күргәндән һуң, беренсе тапҡыр үҙенең революцияға тиклем үк сыҡҡан “Төрк һәм татар тарихы” (Ҡазан, 1912) китабының Әхәт Вилданов тәржемәһе менән бергә 1994 йылда Өфөлә баҫыла. Ун бер йылдан һуң “Башҡорттарҙың тарихы” тағы бер тапҡыр донъя йөҙөнә сыға. Ә. Юлдашбаевтың был тәржемәләре башҡорт тарихы менән ҡыҙыҡһынғандарға донъяға танылған абруйлы шәрҡиәтсенең ҡараштары, интерпретациялары, ҡулланған сығанаҡтары менән танышыуына юл асты.\nБашҡорттар тураһындағы был китаптың тәүге тапҡыр Төркиәлә сығыуы ла Әмир Юлдашбаевҡа бәйле. Анкарала урынлашҡан Төрки халыҡтар мәҙәниәте ойошмаһы үҙәгендә Башҡортостан вәкиле булып эшләгән Тәлғәт Ниғмәтулла улы Сәғитовтың тырышлығы менән Әхмәтзәки Вәлидиҙең был әҫәре 2003 йылда төрөк һәм башҡорт телдәрендә донъя күрә. Төрөксә өлөшөн әҙерләүҙә ғалимдың ҡыҙы Иҫәнбикә Туған әүҙем ҡатнаша. Башҡортса өлөшө Әмир Юлдашбаев тарафынан эшләнә. Китапты сығарыуға беҙҙе лә йәлеп иткәндәре өсөн бында телгә алынған ғалимдарҙың өсөһөнә лә рәхмәтем ҙур. Китаптың аҙағындағы йөҙ бит тирәһе өлөшөндә беҙ әҙерләгән Ә.-З. Вәлиди Туғандың Рәсәйҙә баҫтырған дүрт мәҡәләһенең башҡортсалары менән төрөксәләре, бынан тыш төрөк телендә магистрлыҡ эшем нигеҙендә әҙерләнгән “Зәки Вәлиди Туғандың Рәсәйҙәге ғилми эшмәкәрлеге” тигән хеҙмәтебеҙ баҫылды. Был күптәр өсөн көтөлмәгән ваҡиға булды.\nБынан тыш, Әмир Юлдашбаев эмиграциялағы бүтән башҡорт ғалимдарының ижады менән дә ҡыҙыҡһынды, улар тураһында мәҡәләләр яҙҙы, хеҙмәттәрен башҡортса, русса әҙерләп нәшер итте. Ә.-З. Вәлиди, Ә. Инан, Ғ. Таған кеүек ғалимдарҙың эшмәкәрлегенә бағышланған ”Судьба и наследие башкирских ученых-эмигрантов” (Өфө, 1995) тип аталған шундай бер китапты ул Дамир Вәлиев, Зиннур Ураҡсин менән бергә яҙа. “Служение. Сборник трудов башкирских ученых-эмигрантов – лидеров национально-освободительного движения 1917–1920 годов” исемле йыйынтыҡты иһә ул 2007 йылда “Китап” нәшриәтендә баҫтыра. Ул да бая телгә алынған эмигранттарҙың әҫәрҙәрен үҙ эсенә ала.\nКитапта этнограф яҡташыбыҙ Ғәлимйән Тағандың “Ватандаш” журналында баҫылған, граждандар һуғышы йылдарында аҡ армия сафында Себергә барып сыҡҡан ғәскәрҙәге яҡташтарыбыҙға арналып, 1920 йылда яҙылған “Байкал аръяғында башҡорттар” исемле әҫәре менән этнографик тикшеренеүҙәре ингән. Әбделҡадир Инандың да тарих, этнография буйынса бик күп һәм тел ғилеме буйынса ун дүрт мәҡәләһе баҫылған. Әхмәтзәки Вәлидиҙең иһә шулай уҡ бик мәғлүмәтле ике хеҙмәте был йыйынтыҡта урын алған. “Доктор Ғәлимйән Таған” хеҙмәте – күренекле яҡташыбыҙҙың үлеменән һуң яҙылған биографик әҫәр. Икенсеһе – революция йылдарында Рәсәй төркиҙәре араһында булған сәйәси ваҡиғаларҙы, уларҙың шауҡымы булараҡ Төркиәлә, башҡа илдәрҙә дауам иткән сәйәси ҡапма-ҡаршылыҡтарҙың асылын күрһәткән “Ун ете ҡом аҫты ҡалаһы һәм Саҙри Мәҡсүди бей” тигән күләмле китап.\nЙыйынтыҡта донъя күргән хеҙмәттәрҙең күбеһе, әгәр ваҡытлы матбуғат биттәрен иҫәпкә алмағанда, тәү тапҡыр баҫылды. Вәлидиҙең был әҫәре – бөгөн дә ХХ быуат башындағы социаль-сәйәси ваҡиғаларҙы күҙ алдына килтереү, уларға дөрөҫ баһа биреү өсөн бик кәрәкле хеҙмәт. Хатта үҙгәртеп ХХ быуат аҙағында, ХХI быуат баштарында тыуған ҡайһы бер сетерекле хәлдәрҙе асыҡлау, уларға баһа биреү, хәл итеү өсөн дә кәрәкле булғанын беҙ Әмир Юлдашбаев тарафынан ҡайһы бер урындарында, Ә.-З. Вәлидиҙең хеҙмәттәренә лә һылтанып, “Татар-башҡорт мәсьәләһе кемгә кәрәк? (Фекерҙәштәр тарафынан тағылған бәхәс)” тигән йыйынтығында күрә алабыҙ.\nОшондай уҡ мәсьәләләрҙе асыҡларға Әмир Юлдашбаев башҡорт телендә төҙөгән “Күрәҙәлек итә, тимәгеҙ...” (Өфө, 1998) тигән баҫма, Әхмәтзәки Вәлиди Туғандың хаттарын, мөрәжәғәттәрен, сығыштарын туплаған рус телендәге йыйынтыҡ та ярҙам итә. Төҙөүсе инеш һүҙендә: “Һәр халыҡта уның рухын, мәҙәниәтен, тарихын тәрән, тулы һәм баҙыҡ кәүҙәләндергән шәхестәр була. Ғәҙәттә, уларҙың яҙмышы фажиғәле тамамлана. Бынан ситтә ҡалғандар һирәк. Әхмәтзәки Вәлидиҙең яҙмышы ла ошо тәҡдирҙе һынай”, – тип ғалимдың тормош юлына, эшмәкәрлегенә баһа бирә. Ә. Юлдашбаевтың: “Әхмәтзәки Вәлидиҙең бөтөн ғилми һәм сәйәси эшмәкәрлегенең, шәхси яҙмышының мажаралары хеҙмәттәрендә бәйән ителгән, бигерәк тә хаттарында һәм мөрәжәғәттәрендә асыҡ сағылыш тапҡан. Уларҙың бер ни тиклемен уҡыусылар иғтибарына тәҡдим итергә булдыҡ. Теләгебеҙ – уҡыусыларҙа ғалимдың хеҙмәттәренә ҡыҙыҡһыныу уятыу, сөнки улар Истанбулдағы Босфор боғаҙы аша һалынған мөһабәт күперҙәр йәки йәшен йәшнәп, күк күкрәп үткән ямғырҙан һуң ҡалҡҡан йәйғор кеүек, төрки халыҡтарҙың сал тарихын бөгөнгө көн, Башҡортостанды, Татарстанды Төркөстан һәм Төркиә менән бәйләй”, – тип әйтеүе иғтибарға лайыҡлы.\nМарат Ҡолшәрипов менән бергә 2010 йылда русса әҙерләгән “Зәки Вәлиди сәйәсәтсе һәм шәрҡиәтсе булараҡ” тигән китаптарында улар Ә.-З. Вәлидиҙе донъя күләмендә танылған абруйлы шәрҡиәтсе-ғалим, Рәсәйҙең билдәле сәйәсәтсеһе сифатында һүрәтләне.\nКүптәребеҙ өсөн остаз булды\nӘхмәтзәки Вәлидиҙең хеҙмәттәрен өйрәнеү өсөн Әмир Юлдашбаев күп тапҡыр Төркиәгә ғилми сәфәрҙәр ҡылды. Сәйәхәттәре ваҡытында Вәлидиҙең шәхси архивы менән яҡындан танышырға, төрлө китапханаларҙа ла эшләргә мөмкинлеге булды. Ә.-З. Вәлиди Туғандың балалары Иҫәнбикә һәм Сүбидәй менән яҡын таныш була. Шулай уҡ Вәлидиҙең балдыҙы – профессор, доктор Гюльчин Чандарлыоглу, Әбделҡадир Инандың улы Йәшәр Инан, Вәлидиҙең аспиранттары, уҡыусылары менән дә осраша, уларҙың иҫтәлектәрен яҙып ала һәм “Известный и неизвестный Заки Валиди (в памяти своих современников)” (Өфө, 2000) исемле китап баҫтырып сығарҙы. Был – бик мөһим хеҙмәт. Унда башҡа сығанаҡтарҙа аҙ йә бөтөнләй осрамаған ҡиммәтле мәғлүмәттәр теркәлгән.\nБыл китап сыҡҡас, мин Ҡырғыҙстандың баш ҡалаһы Бешкәктә Манас университетында үткәрелгән “XXI быуат алдында төрки халыҡтары донъяһы” халыҡ-ара фәнни конференцияһына барҙым. Унда мине уҡытыусым Гюльчин Чандарлыоглу саҡырғайны. Был сарала иҫтәлектәре нәшер ителгән ғалимдарҙың ҡайһы берәүҙәре ҡатнашты. Уларҙың үҙҙәренә һәм улар аша башҡа ғалимдарға бирергә тип Әмир ағай яңы баҫылған китаптың нөсхәләрен ебәргәйне. Үкенескә, ҡала вокзалында багажым юғалыу сәбәпле аманаттар барып етмәне. Китаптың яңы нөсхәләре аҙаҡтан Төркиәгә ебәрелде.\nБеҙҙең Истанбул ҡалаһындағы Мимар-Синан университеты магистратураһына барып белем алыуыбыҙҙа Зиннур Ураҡсин, Ишмөхәмәт Ғәләүетдинов һәм Әмир Юлдашбаевтың роле ҙур булды. Улар Төркиәгә сәйәхәттәре ваҡытында был турала һөйләшеп, белешеп ҡайтҡайны. 1993 йылдың йәйендә Рәсәйгә унда йәшәгән төрки халыҡтарҙы өйрәнеү ниәте менән тәү тапҡыр ҙур ғилми делегация килде. Улар менән осрашыуҙарҙа беҙгә Ә. Юлдашбаев, И. Ғәләүетдинов, Башҡорт дәүләт университеты ғалимдары менән бергә булырға насип итте. Шул ваҡытта үҙебеҙҙең буласаҡ ғилми етәксебеҙ, телгә алынған университеттың әҙәбиәт факультеты деканы Гюльчин Чандарлыоглу, Вәлидиҙең уҡыусыһы – Төркиәнең билдәле ғалимы, профессор, доктор Фәхретдин Кырзыоглу менән таныштыҡ. Осрашыуҙар ваҡытында минең Төркиәгә барып төрөк телен, Вәлидиҙең мираҫын өйрәнеүем буйынса һөйләшеүҙәр алып барылды. Оҙаҡ та үтмәне, беҙгә Истанбулдан Гюльчин Чандарлыоглуның олатаһы Сабри Артам ваҡыфынан уҡырға саҡырыу килде. Шулай итеп, беҙгә Төркиәлә һабаҡ алыу өсөн юл төштө.\nИстанбулда уҡыған йылдарыбыҙҙа ла Әмир Юлдашбаев менән бәйләнештә булдыҡ. Уның менән китапханаларҙа ла бергә эшләргә насип итте. Боронғо ғәрәп яҙыулы, төрки телдәрендәге текстарҙы уҡый алыр өсөн эмигрант яҡташтарыбыҙҙың ғосманлыса (боронғо ғәрәп яҙыулы төрөксә) баҫылған материалдарҙың күсермәләрен алған ваҡытта бергә эшләнек.\nҺуңыраҡ Вәлидиҙең шәхси архивынан ул күсермәһен алып ҡайтҡан, 1930 йылдарҙа туғандары тарафынан яҙылған хаттарҙы транскрипциялап, уртаҡ баш һүҙ менән “Ағиҙел” журналында баҫтырҙыҡ. Бынан тыш, Әмир Мырҙағәли улы беҙҙең ҡайһы бер хеҙмәттәребеҙгә, шул иҫәптән “Әхмәтзәки Вәлидиҙең Рәсәйҙәге ғилми эшмәкәрлеге” исемле башҡортса монографиябыҙға ла рецензиялар яҙҙы. Башҡорт эмигранттары тарихы менән ҡыҙыҡһыныуыбыҙҙы белгәс, ул беҙҙе Өфөгә килгән, Австралияла йәшәгән Суфия Вәлиева менән таныштырҙы, уның эмиграция тарихы тураһындағы хаттарын бирҙе. Уңайы килгәндә, уларҙы уҡыусылар иғтибарына тәҡдим итербеҙ.\nӘхмәтзәки Вәлидиҙең бик күп талантлы уҡыусылары араһында исеме Башҡортостанда ла киң билдәле ғалим бар. Ул – Вәлиди премияһының тәүге лауреаты, оҙаҡ йылдар Измирҙа Эгей университетында эшләгән профессор, доктор Тунжер Байҡара. Ул – уҡытыусыһының “Уғыҙ дастаны” һәм башҡа ҡайһы бер әҫәрҙәрен баҫмаға әҙерләгән ғалим. Өфөлә үткән беренсе Вәлиди уҡыуҙарынан һуң уның Төркиә Мәҙәниәт министрлығы әҙерләгән “Бөйөк төрктәр” серияһында нәшер ителгән “Зәки Вәлиди Туған” исемле китабы Өфөгә килеп етә. Был әҫәрҙе, ғилми тикшеренеүҙәрен, документтар ҡушып, Әмир Юлдашбаев һәм Рәмил Болғаҡов 1998 йылда рус телендә донъяға сығара.\nИшембай районының Көҙән ауылында Вәлиди музейы ҡоролоуына ла Әмир Мырҙағәли улы күп көс һала. Башҡортостан Милли музейы филиалы булыуы уңайынан сығарылған каталогта ул фотоматериалдар нигеҙендә Ә.-З. Вәлидиҙең тормош юлын һәм ғилми эшмәкәрлеген ҡыҫҡаса яҡтырта. Бәләкәй генә был баҫма ғалимдың иҫтәлектәренән алынған тәрән мәғәнәле һүҙҙәре менән асыла: “...Яҙмышым халҡым күңелендә йәшәгән был тарихи хәтирәләрҙең айырылғыһыҙ бер һөҙөмтәһе булараҡ ҡабул ителергә тейеш”.\nМузейҙың концепцияһын әҙерләүҙә әүҙем ҡатнашып, ғалимдың тыуыуына 125 йыл тулыу айҡанлы башҡорт, рус, инглиз телдәрендә төҙөлгән “Әхмәтзәки Вәлиди” (төҙөүселәре: Ғ. Хисамов, Т. Сәғитов, Ғ. Ғәлимова. Өфө, 2010) альбомына ла ғилми консультант була. Вәлидиҙең мираҫын өйрәнеү буйынса башҡа бик күп проекттарҙа, ғилми конференцияларҙа әүҙем ҡатнаша. Был өлкәлә ул абруйлы ғалим булараҡ таныла. Ул тикшеренеүҙәрен объектив, нигеҙле итеп әҙерләүгә ҙур әһәмиәт бирҙе. Ҡатнашырға тура килгән дискуссияларҙа ла шулай уҡ төплө сығыштар яһаны.\nУға беҙ бик бурыслыбыҙ\nҺуңғы йылдарҙа Ә. Юлдашбаев Вәлидиҙең Урта Азия тарихы өсөн әһәмиәтле булған “Бөгөнгө Төркиле (Төркөстан) һәм яҡын тарихы” исемле хеҙмәтен нәшергә әҙерләү менән шөғөлләнде. Был шаҡтай ҙур монографияның башҡортса тәржемәләре ике өлөшлө китап булып 2012–2014 йылдарҙа Өфөнөң “Китап” баҫмаханаһында нәшер ителде. Бынан тыш, ул Әхмәтзәки Вәлиди Туғандың тарихсылар мотлаҡ белергә, өйрәнергә тейешле, тарих фәненең методологияһына арналған “Тарихта ысул” китабы менән дә шөғөлләнергә ниәтләнде. Был хеҙмәт – ғалимдың ҡулланған ысулдарын, сығанаҡтарҙы нисек тикшергәнен асыҡларға ярҙам иткән бик ҡиммәтле төп китаптарының береһе. Ул мотлаҡ башҡорт, рус телдәрендә донъя күрергә тейеш.\nВәлидиҙең бик күп әҫәрҙәрен Тыуған илендә туған телендә баҫтырып сығарыу өсөн ең һыҙғанып эшләгән Әмир Юлдашбаевтың ғалимдарға һәм киң ҡатлам уҡыусыларға етеүен теләп баҫтырған “Заки Валиди Тоган: ученый, политик, личность” исемле бәләкәй китабы 2015 йылда Х Бөтә Рәсәй шәрҡиәтселәр съезы алдынан Рәсәй Фәндәр академияһы Өфө ғилми үҙәгенең Тарих, тел һәм әҙәбиәт институты тарафынан нәшер ителде. “Халыҡтың яҙмышы, ғәҙәттә, уның күренекле шәхестәренең яҙмышында сағылыш таба”, – тип башланған тикшеренеүҙә ул Вәлидиҙең ҡараштарын, уның фәнни асыштарының әһәмиәтен, алдан күрә белгән ғалим һәм сәйәсәтсе булыуын билдәләргә тырыша.\nӘхмәтзәки Вәлидиҙең тормошон, ғилми һәм сәйәси эшмәкәрлеген төплө өйрәнгән белгестең “Башҡортостан” энциклопедияһындағы (1996 й.) Вәлидигә бағышланған мәҡәләһен мотлаҡ әйтеп үтергә кәрәк.\nӘмир Юлдашбаев – башҡорт халҡының тарихта юйылмаҫлыҡ эҙ ҡалдырған юлбашсыһы, ғорурланып телгә алырлыҡ, бөтә донъяла танылған ғалимы Әхмәтзәки Вәлиди исеменең Ватанына әйләнеп ҡайтыуына ҙур өлөш индергән фән кешеһе. Уның был ҡаҙаныштарын вафатынан һуң Иҫәнбикә һәм Сүбидәй Туғандарҙың ғаиләләренән килгән ҡайғы уртаҡлашыу хаты тағы ла йәнлерәк итеп күҙ алдына килтерергә ярҙам итә: “Әмир Юлдашбаевтың вафаты беҙҙең өсөн оло юғалтыу булды. Беҙ уға “Әмир бей” тип өндәшә торғайныҡ. Әмир бей минең йәштәшем булһа ла, беҙҙең өсөн ғаиләбеҙҙең бер олоһо кеүек ине. Ул атайымдың таныш кешеһе кеүек ине, – хатта атлауы ла атайымдыҡына оҡшай ине, арабыҙҙа шулай бәйләнеш ҡоролдо. Ул беҙгә күп нәмәне өйрәтте һәм беҙҙе Башҡортостандың, башҡорттарҙың, хатта атайыбыҙҙың белмәгән яҡтары менән таныштырҙы. Уға беҙ бик бурыслыбыҙ.\nОшо оло юғалтыу сәбәпле тәү сиратта ғаиләһенең, туғандарының, дуҫтарының һәм коллегаларының ҡайғыһын уртаҡлашабыҙ. Йәне йәннәттә булһын!”\nӘмир Юлдашбаев һәр саҡ тормошҡа ыңғай ҡарашы менән айырылып торҙо. Бер ҡасан да төшөнкөлөккә бирелмәне, яратҡан эше менән шөғөлләнергә тырышты. Ул башҡарған эштәр фәнгә киләсәктә күп йылдар хеҙмәт итәсәк.


5 Апрель 2011, 15:13\nУйнанылар, уйнанылар ҙа, мәсхәрәле хәлгә барып етһендәрсе әле...Кем уйлаған? Оят. Ә бит дәғүәсене дөйөм 3:1 иҫәбенә отоп килгәндә, «Салауат Юлаев»тың финалға сығыр өсөн бер түгел, ике мөмкинлеге бар ине. Аңлашыла, һуңғы ике уйында ҡапҡасыбыҙ «швед стенаһы»нан «швед иләге»нә әйләнде. Һуң, һаҡсылар ҡайҙа булған? Улар ниңә ҡапҡасыбыҙға ярҙамға килмәгән? Ярай, тылда эштәр хөртәйгән икән, көстө ал яҡҡа ебәрергә кәрәк. Йәғни һөжүмселәр дәғүәсенең ҡапҡаһына ябырылырға тейеш. Юҡ шул. Ни бынан, ни тегенеһенән... Бахыр Радулов, сәкәнен болғай-болғай, алға әйҙәп ҡарай ҙа ул, килеп сыҡмай. Аптырап, судьялар менән дә ғауғалашып ҡарай, улары бит беҙ уйнамағанға күрәләтә ярҙам ҡулы һуҙа алмай. ҡыҫҡаса әйткәндә, «Салауат Юлаев»та команда рухы юҡҡа сыҡҡан һымаҡ тойғо ҡалдыра башланы.


Кеше ғаиләһе менән бәхетле » Архив газеты "Йәшлек"\nЭш тәжрибәһе, проблемалар һәм уңыштар – конференцияла бар нәмә уртаға һалып, асыҡтан-асыҡ һөйләшелде. Ҡатын-ҡыҙҙарҙың эсеүе, балаларҙың «тере» етем булып йөрөүҙәре, күп балалы ғаиләләргә ярҙам, эшһеҙҙәрҙе эшкә урынлаштырыу, өлгөлө парҙарҙы ҙурлау – ҡатын-ҡыҙҙар советы рәйесе Әлфиә Ғарифуллинаның һәм башҡаларҙың сығышында тап ошо темалар күтәрелде. Социаль мәсьәләләр һәр йәмғиәттә ҙур роль уйнай. Йәштәр араһында ғаилә ҡороуға еңел ҡараш булғанда, әхлаҡи ҡиммәттәр юҡҡа сыға барғанда, дәүләт көслө була алмай. Ә социаль проблемаларҙы ваҡытында хәл итмәгәндә, өлкән быуын эстафетаны кемгә тапшырыр? Һәр быуын алдында үҙ ауырлыҡтары, үҙ кәртәләре торған. Үткәндәрҙе кире ҡайтарып булмаясаҡ һәм «элек шулай булғайны, былай булғайны», тип һағынып, хәтирәләргә сумыуҙан бигерәк, кисекмәҫтән киләсәккә табан ныҡлы күпер һалыу хәстәрлеген күреү талап ителә. Проблемаларға күҙ йоморға ярамай, әммә шул уҡ ваҡытта уларҙы күҙ буяу өсөн генә үткәрелгән саралар менән «ҡаплау» ҙа дөрөҫ түгел. Кешеләрҙең бер ҡайҙа ла эшләмәй, эсеп шәхес булараҡ юҡҡа сығыуы, һис бер яуаплылыҡһыҙ граждан никахында тороуы һәм тиҙ генә айырылышыуҙары, ата-әсәләре иҫән булып та, балаларҙың приюттарҙа, балалар йортонда йәшәүҙәре аяныслы хәл һәм бының менән килешеү мөмкин түгел. Ошондай йәмһеҙ күренештәргә ҡаршы көрәшеү – һәр кемдең бурысы, тип йыйында ялҡынлы сығыш яһаған ҡатын-ҡыҙҙар советтарҙа тап ошо йүнәлештә эш алып бара. Ғөмүмән, дөрөҫ йүнәлеште юғалтып, хаталы һуҡмаҡҡа төшөп киткәндәргә өгөт-нәсихәт уҡып, әрләп түгел, ә эште икенсе – матур һәм күңелле тормош булыуын күрһәтеү юлы менән алып бара учалылар. Тәүге ыңғай һөҙөмтәләр ҙә бар: ҡайһы бер әсәләр үҙ ҡылыҡтарын ситтән күргәндәй, араҡы менән дуҫлыҡтарын өҙөп, донъяларын тәртипкә килтерә, балаларына иғтибарын арттыра. Бер һүҙ менән әйткәндә, тормоштары ыңғайлана.\nҠатын-ҡыҙҙар советы активистары «Изге эштәр көнө» акцияларын даими уҙғара, мохтаж ғаиләләргә уйынсыҡтар, кейем-hалым йыйып тапшыра, һуғыш һәм хеҙмәт ветерандарына төрлө ярҙам күрһәтә, ғаилә ҡиммәттәрен күтәргән, ололарға ихтирам тәрбиәләгән саралар үткәрә. Ғаилә көнө, Әсә көнө, Ололар көнө, Шәжәрә байрамы – изге йолаға әйләнгән байрамдар, ә тиҙҙән беренсе тапҡыр Атай көнө үткәреләсәк. Ошондай саралар урындағы хакимиәт менән берлектә башҡарыла – был айырым һыҙыҡ өҫтөнә алынды.\nҠатын-ҡыҙҙар бизнесына ярҙам итеү, ғаилә проблемаларын, ҡатын-ҡыҙҙар советтарының эшен киң мәғлүмәт сараларында даими яҡтыртыу, йәмғиәттең йәмһеҙ күренештәренә ҡаршы аяуһыҙ көрәште йәнләндереүгә йүнәлтелгән конференция ҡарарҙарын тормошҡа ашырыу буйынса резолюция бер тауыштан ҡабул ителде.\nЙыйынды матур итеп үткәреүгә өлгәшкән ойоштороусылар айырым маҡтауға лайыҡ, тип таралышты барыһы ла. Һыйҙан һығылып торған өҫтәл, матур йөкмәткеле концерт, ҡул эштәре ҡуйылған күргәҙмә һәр кемдең күңеленә хуш килде. Юбилярҙарға һәм иң тырыштарға ҡиммәтле бүләктәр ҙә тапшырылды.\nКеше бәхет тураһында күпме генә баш ватмаһын, ни ҡәҙәре донъя артынан ҡыумаһын, һуңынан барыбер бер һығымтаға килә – бәхет өсөн күп тә кәрәкмәй икән. Йәшәргә йортоң, һинең өсөн өҙөлөп торған ғаиләң, яратҡан эшең булһын – лайыҡлы тормош өсөн тағы нимә кәрәк?! Лев Толстой юҡҡа ғына: Кеше бәхетле, әгәр ҙә өйөндә бәхетле булһа, – тип әйтмәгән бит.\nҒаилә – иғтибар үҙәгендә\nҠала матурлығын –фотоһүрәттәрҙ ...


Талапсан талант » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Әҙәбиәт » Талапсан талант\nТалапсан талант 18.09.2018 // Әҙәбиәт\nЮғары премияға талантлы шағир Салауат Әбүзәрҙең тәҡдим ителеүе айырыуса һөйөнөслө. Уның һүҙ сәнғәтендәге ҡаҙаныштары, бигерәк тә “Ғәмәл дәфтәре” тигән китабына тупланған әҫәрҙәре авторҙы шиғриәтебеҙҙең күренекле ижадсылары рәтенә ҡуя.\nБыл тәңгәлдә үҙ ваҡытында остазыбыҙ Мостай Кәрим матбуғатта үҙ һүҙен әйткәйне инде. Башҡортостан яҙыусыларының съездарында, башҡа йыйылыштарҙа ла уңыштарҙы барлағанда шағирҙың өлгө булырлыҡ шиғри юлдары һәр саҡ ҡыуанып телгә алынды.\nСалауат Әбүзәрҙең шиғырҙары, поэмалары йәмәғәтселектә әленән-әле күтәрмәләнә килде. Әҙәбиәт белгестәре, һүҙ оҫталары, шулай уҡ киң ҡатлам уҡыусылар тарафынан байтаҡ ҡына мәҡәләләр яҙылды, уй-фекерҙәр еткерелде. Барыһы ла уны талапсан талант тип баһаланы.\nРухыбыҙ йәдкәрҙәре булырлыҡ хазиналарҙы биргән Рәми Ғариповтар, Рәшит Назаровтар юлын оҫталыҡ һәм заманға ауаздашлыҡ менән дауам иткән бөгөнгөләр сафында күрәбеҙ шағирҙы.\nҮҙебеҙҙә генә түгел, күрше өлкәләрҙә, бигерәк тә Татарстанда шағирҙы бөгөнгө башҡорт шиғриәтенең таяныстарының береһе тип беләләр. Мәҫәлән, ижадының үҙенсәлекле, тос йөкмәткеле асылы хаҡында, традицияларҙы новаторҙарса дауам итеүе тураһында халыҡ шағиры Роберт Миңнуллин үҙ мәҡәләһендә төплө, дәлилле итеп яҙып сыҡты. Уның бына тигән драматург икәнен дә Башҡортостан, Ырымбур өлкәһе һәм Татарстандың меңәрләгән тамашасыһы яҡшы белә.\nПроза өлкәһендә лә ҡәләменең үткерлеген, мәҫәлән, “Ҡиәмәт” тигән йән тетрәткес бер хикәйәһе өлгөһөндә генә лә иҫбатлап була.\nИхлас йәмәғәтсе лә ул. Уны дәүләт премияһына тәҡдим иткән Яҙыусылар союзы (был — бик мөһим) тормошонда — төрлө сараларҙа, ижади сәфәрҙәрҙә шағирҙы йыш күрәбеҙ.\nӘ инде тиҫтәләгән йылдар буйы “Башҡортостан” гәзите, “Ағиҙел” журналы редакцияларында эшләп, ҡәләмдәштәренең әҫәрҙәрен донъяға сығарышып, әҙәбиәтебеҙ үҫешенә ҙур көс һала килеүе лә иғтибарға, ихтирамға лайыҡ.\nҮрҙә әйтелгәндәрҙең барыһы бергә Салауат Әбүзәрҙе шағир һәм шәхес итеп бер бөтөнлөктә күтәрә. Әлдә бар әле шундай уҙамандар, әлдә һүрелмәй донъябыҙҙа бындай фиҙакәрлектәр тип шатланырлыҡ та шул. Бар бит шундай заттар — үҙ бурысын бер ниндәй дәғүәһеҙ, тыйнаҡ рәүештә һәм мәртәбәле итеп атҡара улар тигәндә иң элек Салауат Әбүзәр иҫкә төшә. Әҙәбиәттең бәҫен тап бына шундайҙар бейеклектә тота.\nБыларға өҫтәп, фекерҙе тағы бер юҫыҡта нығытып, халыҡ шағиры Рауил Бикбаевтың Салауат Әбүзәргә арналған мәҡәләһендәге ошо һүҙҙәрҙе килтереп үтеү ҙә урынлы булыр, моғайын: “Ижадтың баһаһын һис кенә лә китаптар һаны, әҫәрҙәрҙең күләме билдәләмәй. Һан сифатҡа әйләнә тигән диалектика ҡануны ижад донъяһы өсөн һис кенә лә ҡәтғи закон түгел. Берәүҙәр аҙ әйтеп тә халыҡ хәтерендә ҡала, икенселәрҙең күп яҙғандары ла тиҙ онотола”.\nЫсынлап та, быны Шәйехзада Бабичтың йәки беҙҙең осорҙан Рәйес Түләктең берәр йыйынтыҡты тәшкил иткән мираҫтары ла бик фәһемле төҫтә дәлилләй. Аҡмулланы әйтеп тә тормайым, улайға китһә, башҡа халыҡтар әҙәбиәттәренән дә әллә ҡайҙарға барып етергә мөмкин.\nӘ Салауат Әбүзәрҙең аҡбуҙаты яңынан-яңы үрҙәрҙе яулар. Халҡыбыҙ, дәүләтебеҙ фатихаһы дәрт-дарман өҫтәһен уға.\nАвтор: Хәсән НАЗАР, Башҡортостандың халыҡ шағиры, Салауат Юлаев исемендәге дәүләт премияһы лауреаты


Материалы за Июль 2017 года » Страница 10 » Табын\nТабын йәштәре йыйыла\nБыйыл февраль айында Табын ырыуы вәкилдәренең IV йыйыны уҙғайны. Ошо йыйында Табын ырыуы йәштәренең йыйынын уҙғарыу тәҡдиме индерелде.\nТабын ырыуы йәштәренең йыйыны 22 июлдә Архангел районының Абҙан ауылы эргәһендә, йәмле Инйәр бу-йында үтәсәк. Бында йәштәр тирмәләр ҡороп, төрлө спорт ярыштарында ҡатнашып, йыр-бейеүҙә маһирлыҡтарын күрһәтәсәк. Башҡортостандың 100 йыллығына арнап, Бөтә донъя башҡорттары ҡоролтайы башҡарма комитеты менән берлектә уҙғарыласаҡ сарала милли көрәш, уҡтан атыу, шахмат, йүгереү, һикереү, гер күтәреү кеүек спорт ярыштары буласаҡ. Шулай уҡ милли кейемдәр, биҙәүестәр күргәҙмәһе, милли аш-һыу, йыр-бейеү конкурстары уҙғарыу ҡаралған. Табын ырыуы йәштәре йыйынында беҙҙең ра-йондан да делегация ҡатнашыуы көтөлә.\n18 июля 2017 йыл | Мәҙәниәт һәм әҙәбиәт\n15 июлдә Өфөләге "Ватан” этнопаркында үткән башҡорт бейеүҙәрен башҡарыусыларҙың "Байыҡ”\nреспублика балалар телевизион бәйгеһендә беҙҙең балалар ҙур уңыш яуланы.\n"Төлкәҫ” бейеү ансамбле (етәксеһе - Айгөл Буранова) 10 йәшкә тиклемге йәш төркөмөндә тулы ансамблдәр араһында төп бүләкте - Гран-при яуланы. Ә "Быҙыбыт” өлгөлө балалар ансамбле солистары Илшат Ҡотов менән Ильвина Мөхәмәтова (художество етәкселәре – Илшат Хәбибуллин) ошо уҡ йәш төркөмөндә лауреат булдылар. Йәш артистарҙы һәм уларҙың етәкселәрен, ата-әсәләрен ҙур еңеү менән ҡотлайбыҙ!


Йән талабы – рухи үҫеш\n22 Март , 16:06\nПарапсихолог кем ул? Һеҙ нисектер, мин ундай кеше менән тәүгә аралашыуым. Ул – ғүмерендәге күренештәрҙең һәм ваҡиғаларҙың йәшерен яҡтарын, паранормаль хәлдәрҙе өйрәнеүсе белгес. Беҙ тәүҙә кешенең тышҡы ҡиәфәтенә иғтибар итеүсән. Алдымда ултырған Аленаның һылыулығынан күҙ ҡамаша. Һөттәй ап-аҡ йөҙ, зәп-зәңгәр ҙур күҙҙәр, йәтеш кенә танау ҙа ҡабарынҡы ирендәр... Тауышы сағыу, үҙ-үҙенә ышаныс менән һәр һүҙҙе асыҡ әйтеүе ҡолаҡты иркәләй. Беҙ, һан, күрһәткестәр, ҡағыҙ дипломдар, ялтырауыҡлы исемдәр, атҡаҙанған тигән ярлыҡтарға иғтибар итеүселәр, кешенең рухи тәрәнлеген уның аң кимәленән, фекер йөрөтөүенән, аҡылынан, интеллектынан, зирәклегенән, йәшәү рәүешенән билдәләй алабыҙ. Кешенең ул тышҡы ҡиәфәтендә, үҙен тотошонда, телмәрендә сағылыш таба. Аленаның йөҙөндә косметика әҫәре юҡ. Сәсен дә тап-таҡыр итеп алдырған. Нилектән был, тип ҡыҙыҡһынам. Кешелек, тышҡы ялтырауыҡҡа алданыуҙан арынып, ниһайәт, рухи үҫешкә иғтибарын йүнәлтһен өсөн шулай иттем, ти ул. Ваҡыт етте, үҙ асылыбыҙға ҡайтырға, төҙәлергә, донъяны үҫешкә йүнәлтергә мәл килде, тиеүе менән һәр кем килешер. Байлыҡ артынан сабып, йән тыныслығы, донъяның фанилығы, изгелек хаҡында уйланабыҙмы беҙ? Донъяны, кешелекте саҡ ҡына яҡшыртыр, изгелекте арттырыр өсөн беҙ нимә эшләйбеҙ? Баҡтиһәң, барыһын да үҙебеҙҙән, эске торошобоҙҙо үҙгәртеүҙән башларға кәрәк икән.\nИң мөһиме – үҙ юлыңды тап!\nАлена Луговская 1990 йылда Омск ҡалаһында тыуған. Һигеҙ йәштән 13 йәшкә тиклем Хакасияла, өләсәһендә, йәшәй. Атаһы уны урлап, үҙенең әсәһенә алып ҡайта. Өләсәһе ҡаты тота. Үҫә төшкәс, ҡыҙыҡай әсәһенә кире ҡайтарыуҙарын талап итә башлай. Шул мәлдәрҙә уның яугир холҡо асыла. Уҡыуҙа яҡшы өлгәшә, мәктәпте алтын миҙалға тамамлауға бара, әммә барыһына ҡул һелтәп, бер кемгә лә бер нәмә лә иҫбат итмәҫкә булып, ейәнсәренән күпте өмөт иткән өләсәһенә ҡарыша. Үҙенең кем булырға теләүен аныҡ ҡына күҙ алдына килтерә алмай бәргеләнә. Мәскәүгә барып, Рәсәй театр сәнғәте институтының актерҙар әҙерләү бүлегенә уҡырға инергәме, әллә Омск ҡалаһындағы Эске эштәр министрлығының Юғары мәктәбендә тәфтишсе һөнәренә эйә булырғамы, тип өҙгөләнә. Әле генә аңлай: әсәһе менән өләсәһе ҡапма-ҡаршылыҡлы тәрбиә биреүҙән шулай килеп сыҡҡан. 14 йәшенән, ҡайҙа эш таба, шунда йөрөй ул. Омск автотранспорт колледжына «Иҡтисад, бухгалтерия иҫәбе, анализ һәм аудит» һөнәре буйынса уҡырға инә. Өләсәһе, тап иҫәпкә шәп ейәнсәренең ошо йүнәлеште һайлаһаң, уңырһың, эшһеҙ ултырмаҫһың, тип башына һеңдереп өлгөрә шул. Тәүге сессияла уҡ дебет-кредит тигәндән ялҡа башлай, һөнәре буйынса эшләмәйәсәген аңлай. Тик урта белем алыу өсөн генә уҡып бөтәһе ҡала, шулай ҙа уға машиналар, техника, двигателдәрҙе өйрәнеү оҡшай. Әле булһа автомобилдәр ярата.\n2008 йылда әхирәттәре Омск ҡалаһына командировкаға килгән буласаҡ ире менән таныштыра, бер айҙан ул Аленаны Өфөгә алып ҡайта. Туғыҙ йәшкә оло була ире. Ул минең бәхетем, тип, ҡыҙыҡай уға иҫе китеп ғашиҡ була. Егет «Һине мин ҡурсалармын, ҡәҙерләрмен, яратырмын» тип вәғәҙә бирә. Ә ысынында үҙе үҫә, карьера төҙөй, Аленаның мөмкинлеген сикләй, өйҙә генә ултырырға ҡуша. Ирен Сызрангә нефть заводына эшкә ебәргәстәр, БДПУ-ның психология факультетындағы уҡыуын ташлап, Алена ла уның менән китергә мәжбүр була. Ҡыҙҙары Лера тыуа. Декретта ултырған ваҡытта БДПУ-ның рухи психология факультетының арттерапия (медицина булмаған психотерапия) бүлегендә түләүле курстар үтә. Кешеләрҙе үҫергә, йәшәргә ҡамасаулаған программаларҙан, ҡалыптарҙан ҡотолдора башлай һәм бына инде биш йыл шуның менән мауыға. Вероника Агафонованың бизнес-мәктәбен һәм башҡа бихисап курстар тамамлай.\n2019 йылда ире менән айырылыша. Донъяны ҡабул итеүҙәре, йәшәү маҡсаттарының тап килмәүе, иргә хеҙмәтсе сифатында ғына йәшәргә теләмәүе төп сәбәпсе була. Үҙе яратҡан эш менән шөғөлләнә алыу мөмкинлеге сыҡҡас, Алена үҙ мәктәбен асыу, психология өлкәһендә яңырыу, түңкәрелеш яһау теләге менән яна.\nИренән китеү менән уның яңы һәләттәре ҡабына, аңды, эске зиһенде, кешеләрҙең энергияһын, төрлө ҡарғыш һәм күҙ тейеү, боҙом кеүек нәмәләрҙе лә күрә. Психология һәм психотерапиянан тыш, рухи үҫеш буйынса заманса ысулдар уйлап таба, коучинг алымын да ҡуллана, ғөмүмән, кеше ғүмерен дүрт сәғәт эсендә 180 градусҡа үҙгәрткән Life-хакер фундаменталь таҙартыу методикаһына нигеҙ һала.\nОшо ысул буйынса белгестәр әҙерләй. Нәҫелдәрендә дүрт быуын ҡатын-ҡыҙҙа бер-береһенә тапшырыла килгән матур һәләттәр була. Аленала ул оҫталыҡтар 29 йәшендә генә асыла, быны ул күп йылдар әсәһенән айырылып тороуы менән бәйләй.\nПсихология менән тәүләп 2012 йылда ғына таныша. Шәхсән һорауҙарына яуап эҙләп башланған ҡыҙыҡһыныуы уны әсир итә. Һәм юлы тап ошо икәнлекте аңғарта. Китаптар уҡый, курстарға, семинарҙарға йөрөй, белемде ҡомһоҙлоҡ менән үҙенә һеңдерә. Психотерапия, эзотерика, диндәр тарихы, башҡа төрлө тәғлимәттәрҙе өйрәнә. «Барыһының да асылына төшөнөргә һәм, заманға ярашлы, йәшен тиҙлегендә ярҙам итерлек, кешегә күберәк файҙа бирерлек яңы алымдар уйлап табырға тейеш инем», – ти Алена. Әлеге ваҡытта әсәһе, Татьяна Евсеева, ике ҡала араһында йәшәй. Сөнки Омскиҙа бәпәй көткән кесе ҡыҙы һәм ейәнсәре ҡалған. Алена Омскиға, туғандары йәшәгән ҡалаға, барып төпләнеп тә ҡарай, әммә Өфө уны тарта. «Бындағы энергиялар һәм миңә кәрәкле аң кимәле үҫеше оҡшай», – ти ул.\nНимә ул йән?\nКешене өс өлөшкә бүлеп өйрәнәләр – йәне, аңы һәм тәне. Тәне – уның тышҡы ҡаты, аңы – мейеһе, эске донъяһы – шәхестең үҫеше, интеллекты. Йәнле кешелек айырым да йәшәй ала, ти Алена. Шунсама кешенең яңылышыуы икеле. Сөнки Йыһанда берҙәм мәғлүмәти киңлек барлығы билдәле.\nАлена әйтеүенсә, кешенең хисендә, аңында, эске зиһенендә теге йәки был хәлгә алып килеүсе сәбәп-эҙемтә бар. Улар өҫтөндә ныҡлы эшләп, тормошто ҡырҡа үҙгәртергә мөмкин. Эго һәм йән тигәндә, эго – ул кешенең шәхси теләктәре, ихтыяждары. Ә йәндең үҙ талабы көслө. Тормоштоң – үҙ ҡанундары, ул компьютерҙағы уйын кеүек ҡоролған, беҙ матрица эсендә йәшәйбеҙ. Әҙәмдең йән талабы – кешелеккә файҙа килтереү. Һәр кемдә был төрлө кимәлдә сағылыш табыуы ихтимал: кемдер урам һеперә, кемдер тотош кешелекте үҙгәртә ала.


Өфө хакимиәтендә үтеп барыусы йылға йомғаҡтар яһауға арналған матбуғат конференцияһы үтте. Социаль - иҡтисади\nүҫештең төп күрһәткестәре тураһында ҡаланың хакимиәт башлығы Павел Качкаев һөйләне. Дөйөм алғанда күрһәткестәр матди етештереү өлкәһенең йылдам үҫеше, ҡала хужалығы тармаҡтарының тотороҡло эшләүе, инвестиция күләмдәренең артыуы, республика һәм федераль үҙәк тарафынан ҡала власы алдына ҡуйылған социаль бурыстарҙың үтәлеүе, халыҡтың йәшәү кимәле яҡшырыуын дәлилләй.\n2005 йылдың 1 ноябренә предприятие һәм ойошмалар эшмәкәрлегенең төп төрҙәре буйынса 30 миллиард һум килем алынған, был үткән йыл менән сағыштырғанда 1,8 тапҡыр артығыраҡ.\nҠаланың сеймал табыу һәм эшкәртеү предприятиелары продукцияһы һәм хеҙмәтләндереү күләме 159 миллиард һум, йәғни үткән йылдың ошо осоро менән сағыштырғанда 1,4 тапҡыр артығыраҡ тәшкил итте. Ағымдағы йылдың ғинуар - ноябрь айҙарында Өфө буйынса сәнәғәт етештереү индексы 106, 4 процент тәшкил итә.\nҠала иҡтисадына инвестициялар ғинуар - октябрь айҙарында\nүткән йыл менән сағыштырғанда 22,1 процентҡа артҡан. Павел Рюрикович социаль - мәҙәни тәғәйенләнештәге объекттар тураһында ла һөйләп үтте. Ағымдағы йылдың 11 айында финанслауҙың барлыҡ сығанаҡтары иҫәбенә дөйөм майҙаны 400 ме ң квадрат метрҙан ашыу тәшкил иткән торлаҡ йорттар\nтөҙөлгән. Уларҙың 80 меңдән ашыуы - шәхси секторға тура кил ә. Баш ҡалала өс дөйөм белем биреү йорто, Дим, Киров һәм Калинин райондарында физкультура - һауыҡтырыу комплекстары, Киров районында күп функциялы "Метро Кэш энд Керри" сауҙа ко мплексы сафҡа индерелде. Индустриаль шоссе буйынса\nавтомобилдәрҙе заправкалау станцияһы, Баҡалы урамында еңел һәм йөк машиналарын диагностикалау үҙәге, Жуков - Новоженов урамдары киҫелешендә һәм Трамвай урамында машина йыуыу урыны, Октябрь проспектында күп ҡатлы машиналар ҡуйыу урыны эшләй башланы.\nҠала бюджетына һалымдар йыйыу буйынса бурыстар ҙа уңышлы үт әлеп килә. Әйтәйек, 1 декабргә бюджетҡа пландағы һалымдың 94\nБюджеттың сығым өлөшөн шәхси килемдәр иҫәбенә тәьмин итеү 62 процент тәшкил итә. Быйыл ҡала бюджеты үҙенең социаль йүнәлешен һаҡлап ҡалды. Социаль өлкә, шулай уҡ ҡаланың торлаҡ - коммуналь хужалығы үҫешенә бюджет сығымдарының 70 проценттан ашыу өлөшө йүнәлтелгән. 700 мең к вадрат метр юл, тротуар һәм майҙандар төҙөлгән һәм төҙөкләндерелгән. 433 йортта антенна хужалығы яңыртылған.\nӨфөлә эсәр һыу сифатына ҙур иғтибар бирелә. Төньяҡ һыу үткәргестең таҙартыу ҡоролмалары системаһын яңыртыу буйынса opnejr төҙөлдө. Дим һыу үткәргесендә һыуҙы зарарһыҙландырыу системаһын реконструкциялау буйынса проект өҫтөндә эш аҙағына яҡынлаша.\nӨфөлә ҡулланыусылар баҙары һәм баҙар инфраструктураһы йылдам үҫеш ала. 2005 йылдың 11 айында предприятиеларҙа ваҡлап һатыу буйынса тауар әйләнеше 80 миллиард һум тирәһе тәшкил иткән, үткән йыл менән сағыштырғанда был 14 процентҡа\nХалыҡтың айлыҡ уртаса аҡсалата килеме үткән йыл менән сағыштырғанда 26,6 процент тәшкил иткән, был бер кешегә\n6010,8 һум тура килә тигән һүҙ. Качкаевтың һүҙҙәре буйынса, уртаса эш хаҡы бөгөн 9178 һум тәшкил итә.\nХеҙмәт хаҡын түләү буйынса бурыстар ҡыҫҡарыуы билдәләнә. 2005 йылдың беренсе декабренә был бурыс 20 миллион һумдан ашыу тәшкил итә. Бөгөн 11 предприятиеның үҙ хеҙмәткәрҙәренә\nбурыстары бар. Бер йыл элек уларҙың һаны 28 ине.


Сығарылыш класс уҡыусылары өсөн һуңғы ҡыңғырау тантаналары уҙғандан һуң, кистән район хакимиәте алдындағы М.Ғафури майҙанында күркәм байрам сараһы үтте. Уны район мәҙәниәт һарайы хеҙмәткәрҙәре Лиана Муллагилдина менән Александра Хәбибуллина алып барҙы һәм ҡыҙыҡлы итеп ойошторҙо.\nБайрам сараһына Красноусолдағы 1-се, 2-се, 3-сө, Красноусол башҡорт гимназия-интернатының һәм районыбыҙҙың ҡайһы бер белем биреү учреж-\nдениеларының 11-се класын тамамлаусы уҡыусылары, уҡытыусылар, тәрбиә-селәр, ата-әсәләр йыйылды. Ул “2019 йылғы сығарылышҡа дан!” уйыны һәм барлыҡ сығарылыш уҡыусыларын сәләм-ләүҙән башланды. Тәүге ҡотлау һүҙе менән район хакимиәте исеменән иҡтисади үҫеш бүлеге начальнигы Ирина Небогатова сығыш яһаны, уңыштар теләне. Төрлө фәндәр буйынса һәр кимәлдәге олимпиадалар еңеүселәре Софья Ефанова (3-сө мәктәп, 9-сы класс), Яна Савкина (2-се мәктәп, 9-сы кл.) Анастасия Королева (3-сө мәктәп, 9-сы кл.), Аделина Вафина (КБГИ, 9-сы кл.), Эльнара Айытова (1-се мәктәп, 11-се кл.), Алмаз Зөлҡәрнәйевты (3-сө мәктәп, 11-се кл.) район хакимиәтенең Маҡтау грамоталары менән бүләкләп үтте.\nРайон мәғариф бүлеге начальнигы Рауил Солтанморатов сығарылыш уҡыусыларына, уҡытыу-сыларға, ата-әсәләргә тәбрик һүҙҙәрен еткерҙе. Берҙәм дәүләт имтихандарын уңышлы тапшырып, үҙҙәре һайлаған уҡыу йорттарына уҡырға инеүҙәрен теләне. Һәм уҡыу йылы башында иғлан ителгән “Йыл уҡыусыһы-2019” район конкурсына йомғаҡ яһап, еңеүсе бер нисә уҡыусыға район хакимиәтенең Маҡтау грамоталарын һәм аҡсалата бүләктәрен тапшырҙы. “Иң һәләтле уҡыусы” номинацияһында Крас-\nноусолдағы 1-се мәктәптең 11-се класс уҡыусыһы Эльнара Айы-това, “Иң талантлы” - Красноусол башҡорт гимназия-интернатының 9-сы класс уҡыусыһы Аделина Вафина, “Иң ижади” - Сәйетбаба урта мәктәбенең 11-се класс уҡыусыһы Нәркәс Байбулдина билдәләнде. Ә “Йыл уҡыусыһы” район конкурсы еңеүсеһе булып 3-сө мәктәптең 11-се класс уҡыусыһы Алмаз Зөлҡәрнәйев танылды. Райондың йәмәғәт һәм мәҙәни тормошонда әүҙем ҡатнашҡан, спорт буйынса районыбыҙ данын яҡлаған йәнә бер төркөм сығарылыш уҡыусылары Рәхмәт хаттарына һәм аҡсалата бүләктәргә лайыҡ булды. Уҡыусылар үҙҙәренә тәғәйен бүләктәрҙе\nрайон хакимиәтенең йәштәр сәйәсәте бүлеге мөдире Лариса Дәүләтшина ҡулынан ҡабул итеп алды.\nАртабан һүҙ 11-селәрҙең ата-әсәләренә бирелеп, улар балаларын оригиналь сығыштар менән тәбрикләне. Красноусол башҡорт гимназия-интернатының сығарылыш класс уҡыу-сыларының әсәйҙәре теләктәрен йыр аша әйтеп бирҙе, атайҙар иһә ҡыҙҙары менән вальс бейене. 2-се мәктәптең сығарылыш класс уҡыусыларының әсәйҙәре лә йыр башҡарҙы. 3-сө мәктәптең сығарылыш уҡыусыһы Розалия Зәйнуллина әсәһе Миләүшә менән күңелгә үтеп инерлек итеп йырланы, ә Ирина Небогатова барлыҡ сығарылыш уҡыусылары – ул-ҡыҙҙарына, шулай уҡ мәктәпте тамамлаусы улына шиғыр арнаны.\nУҡыусылар ҙа ижади номерҙар әҙерләгән. Красноусолдағы 1-се мәктәпте тамамлаусы - 23, 2-се мәктәптән 18 ҡыҙ, 9 егет, 3-сө мәктәптән 7 ҡыҙ, 4 егет, Красноусол башҡорт гимназия-интернатынан 30 уҡыусы уҡытыусыларына, атай-\nәсәйҙәренә йөрәк-тәренән урғылып сыҡҡан рәхмәт һүҙҙәрен йыр аша әйтеп бирҙеләр.\nРайон мәҙәниәт һарайынан Эльвира Насирова районда уҙған һәр бер сараны үҙҙәренең моңло йырҙары менән биҙәгән 11-ҙе тамамлаусы Зарина һәм Розалия Зәйнуллиналар, Гөлсөм Ғәлиуллинаға рәхмәтле булып, иҫтәлекле бүләктәр, сәскә гөлләмәләре менән изге теләктәрен, кәңәштәрен шиғыр юлдары аша еткерҙе.\nАртабан байрамдың иң күркәм өлөшө – һәр мәктәптең сығарылыш класс уҡыусылары парлашып вальс әйләнде, һәр ҡайһыһы үҙенең үҙенсәлеклелеге, сағыу-лығы менән айырылып торҙо.\nБыл кисте Анжелика Рәхмәтуллина, уҡыусы Кристина Хәмитова, студентка Аделина Рәхмәтуллина, Өфө ҡунағы Ғәзимдең сығарылыш класс уҡыусыларына арналған музыкаль бүләктәре, район мәҙәниәт һарайы хеҙмәткәрҙәре ойошторған ҡыҙыҡлы\nуйындар биҙәне. Һуңынан барыһы ла дәртле йырҙарға бейеп күңел асты.


Йыл башынан республика биләмәләрендә теркәлгән 79 юл-транспорт ваҡиғаһында 20 кешенең ғүмере өҙөлгән\n130-ҙан ашыу кеше төрлө тән йәрәхәттәре алған. Яңы йыл байрамдарында 20 меңгә яҡын юл хәрәкәте ҡағиҙәһен боҙоу асыҡланған. Балаларҙы транспортта ташыу буйынса 700-ҙән ашыу ҡағиҙәнән ситкә тайпылыу осрағы теркәлгән. Бер үк ваҡытта эскән килеш руль артына ултырыусылар һаны ла кәмемәй. Ял көндәрендә 686 водитель тотолған.


Сербия мәҙәниәте — Башҡорт Википедияһы\nСерб мәҙәниәте — Сербия һәм серб халҡы мәҙәниәте. Ул Византия империяһы һәм православие йоғонтоһонда үҫешкән.\n3 XX быуаттың икенсе яртыһы\nСербияла яҙма үҫеше славян телендә ғибәҙәт ҡылыусы, уны таратыусы һәм атҡарыусы Кирилл һәм Мефодийҙың шәкерттәренең мәғрифәтселек эшмәкәрлегенә бәйле. Сербтар бик оҙаҡ дәүер кириллица менән бер рәттән глаголицаны ҡуллана. Серб ерҙәрендә глаголица традицияһының ғүмерле булыуы Кирилл һәм Мефодийҙың тарафдаштары йәшәгән Хорватиянан үтеп ингән глаголица яҙмаһы уны туйындырып тороу менән бәйле. Унда латин яҙмаһы ла таралыш тапҡан. Адриатик диңгеҙе буйында урынлашҡан Дубровник һәм Бар кеүек эре роман ҡалалары был тәңгәлдә айырым көслө йоғонто яһаған. IX—XII быуаттарҙа славян глаголицаһы, кириллицаһы һәм латин телендәге һәйкәлдәрҙең ниндәйҙер бер аныҡ билдәле сиге булған компакт зоналарҙа ғына түгел, ә бер үк өлкәләрҙә ҡушылып ҡулланылышы серб ерҙәрендә йөрөтөлгән яҙманың үҙенсәлеге булып тора. Ул осор яҙма һәйкәлдәре һаҡланмаған.\n«Мирославов Евангелиеһы» (сер. Мирослављево ЈевађељеМирослављево Јевађеље, 1185 йыл) хәҙерге көнгә саҡлы килеп еткән датаһы билдәле булған иң иҫке серб кириллик ҡулъяҙмаларының береһе. Ул хум кенәзе Мирослав (сер. Мирослав ЗавидовићМирослав Завидовић) заказы буйынса төҙөлгән һәм зет-хум дөрөҫ яҙыу мәктәбе нормаларын сағылдыра. Дубровник менән тыныслыҡ килешеүе төҙөгән Босний хакимының серб халыҡ телендә яҙылған «Бан Кулин грамотаһы» (1189) унан саҡ ҡына йәшерәк. Болғар-серб мәҙәни бәйләнештәр биләмәһе сиктәрендә ижад ителгән X—XI бб. глаголик яҙмаһы нигеҙендәге Клоцов йыйынтығы иң боронғоһо һанала. Шул дәүерҙә глаголик яҙма менән Македонияламы әллә Сербияның көньяҡ-көнсығышындамы яҙылған "Мариин Евангелиеһы"ның сығышы бәхәсле.\nФаразлау буйынса, X — XII быуаттарҙың оригиналь серб әҙәбиәте һәйкәлдәренең береһе булып «Дукла православие руханийының (поп) йылъяҙмаһы» йәки «Барин шәжәрәһе (родослов)» тип аталған һәйкәлдәргә ҡыҫҡартылған һәм эшкәртелгән көйө индерелгән «Серб кенәздәре хроникаһы», Владимир кенәз житиеһы (997—1019) һәм «Дуклала йәшәүсенең йылъяҙмаһы» тора. Был әҫәрҙе Дуклала (Зета) йәшәгән аноним серб руханийы төҙөгән тип һанала һәм тәүҙә ул славян телендә яҙылған, ә артабан латин теленә тәржемә ителгән тиҙәр.\nСерб әҙәби тормошо үҫеше XII быуат аҙағында — XIII быуат башында власть Неманичтар династияһы ҡулында булған көслө үҙәкләштерелгән дәүләт осоронда айырым тәртипкә һалынған һәм регуляр характерлы була барған. Был периодта серб ерҙәрендә байтаҡ тәржемә ителгән һәм төп нөсхәһендә болғар, урыҫ һәм грек әҙәбиәте булып, улар серб телендәге оригиналь әҙәби ижад барлыҡҡа килеүенә булышлыҡ иткән. 1208 йылда Савва Сербский, үҙенең атаһы Стефан Неманиҙың житиеһын (Симеон монахлыҡ иткән дәүерҙә) яҙып, серб әҙәбиәтенә нигеҙ һалған. Ул саҡтағы әҙәбиәт үҫешенә аноним серб ҡулъяҙма китап яҙыусылары ла үҙ өлөшөн индерән. Уларҙың береһе Хиландарҙа изге Савваның вафатынан һуң уның житиеһын төҙөгән, Һуңынан дине өсөн йәнен фиҙа ҡылыусының (подвижниктың) изге мәйетен(мощи) Милешевоға күсереүҙе һүрәтләү аша житие киңәйтелгән һәм «Изге Савваның ҡыҫҡа житиеһы» (1240 й.) тип аталған тексҡа өҫтәмәләр менән байытылған.\nгероик эпос ҙур урын бирә. Бөтөн урта быуат серб эпосын фольклорсылар бер нисә төп циклға бүләләр:\nНемичи династияһы вәкилдәре тураһындағы йырҙарҙы үҙ эсенә алған косовоға тиклемге цикл;\nкосово циклы — кенәз Лазарь ғәскәренең төрөктәрҙән еңелеүе;\nкралимарков циклы — серб батша улы (королевич) Марко тураһында;\nXV - XVII быуаттарҙа төрөк баҫҡынсыларына ҡаршы көрәшкән серб һәм серб булмаған хакимдар;\nгайдук циклы — XV—XVIII бб. халыҡ башына төшкән бәләләр һәм кәмһетелеүҙәр өсөн төрөктәрҙән үс алыусы намыҫлы юлбаҫарҙар;\nускок циклы — XVII—XIX бб. төрөктәргә сапҡын ойошторған венециан һәм австрия территориялары сик буйындағы тораҡтарҙа йәшәүсе сербтар тураһында.\nКосов ҡаты алышы (1389 й.) (сер. Косовска биткаКосовска битка) һәм уның һөҙөмтәләре серб мәҙәниәтенә, атап әйткәндә, әҙәбиәткә көслө йоғонто яһаған. Героик эпос жанрына ҡараған Косов циклы барлыҡҡа килгән. Циклға ҡараған йырҙар ҡыйыу тойғолар тыуҙырған һәм баҫҡынсыларға ҡаршы көрәшкә саҡырған, батырҙарҙы данлаған һәм ҡурҡаҡлыҡ менән хыянатсыллыҡты фашлаған. Дөйөм алғанда әҫәр тәрән драматик йөкмәткеле, ә йырҙарҙың төп фигураһы — ҡаты алышта сербтарға етәкселек иткән кенәз Лазарь.\nЙырҙарҙың өсөнсө циклы деспот Вукашиндың улының прототибы булған Марко Кралевич фигураһы менән берләштерелә. Эпоста ул мыйығы һәм сәсе ергә еткән баһадирға әйләнгән. Ул ғәйрәт, ажарлыҡ һәм тоғролоҡ кәүҙәләнеше булған. Ул кәрәк булған өсөн һуғыша һәм Алланан башҡа бер кемдән дә ҡурҡмай. Ул һөйөклө серб эпик батырына әүерелгән. Косово ҡаты алышынан һуң проложное житие, хеҙмәт, кенәз Лазарға бағышланған маҡтау һүҙҙәре барлыҡҡа килгән. Йылъяҙма жанры барлыҡҡа килгән: «Өлкән йылъяҙма», «Кесе йылъяҙма». Дөйөм алғанда, төрөк хакимлығы периодындағы серб мәҙәниәте төшөнкөлөк кисерә.\n1945 йылда илде азат иткәс, Сербияның мәҙәни тормошо Югославияның башҡа халыҡтары мәҙәниәте менән тығыҙ бәйләнештә үҫешкән. социализмдың югославия моделен төҙөгән дәүерҙә тормошҡа ашырылған тәрән иҡтисади үҙгәртеп ҡороуҙар ҡала халҡы һанының тиҙ артыуына һәм тормош кимәле үҫешенә килтергән. 1948 йылда Советтар Союзы менән мөнәсәбәттәрҙе өҙөү Сербияға көнбайыш мәҙәниәте һәм актуаль сәнғәт үтеп инеүенә килтергән. Коммунистар партияһының мәҙәниәт өҫтөнән идеологик контроле һаҡланыуға ҡарамаҫтан, дөйөм алғанда ул етерлек ирекле үҫешкән. 1940-сы йылдар аҙағы — 1950-се йылдар башы әҙәбиәте һәм сәнғәте Иво Андрич һәм Бранко Чопич китаптарында, Джордже Андреевич Кун картиналарында һәм Яңы Белград архитектураһында үҙенең юғары нөктәһенә еткән. 1950-се йылдарҙағы ижтимағи тормоштоң либералләшеүе сәнғәттә яңы тенденциялар үҫеүенә ярҙам иткән. Загреб журналы «Praxis»тирәһендә тупланған философия төркөмө эшмәкәрлеге серб мәҙәниәтенә ҙур йоғонто яһаған. Яңы тулҡын авторҙары араһында Михайло Лалич, Добрица Чосич, Миодраг Булатович, Меша Селимович һ.б. айырым роль уйнаған. Данила Киш әҫәрҙәре бөтөн донъяла дан яулаған. «Ателье 212» белград театры, бәхәсһеҙ, хәҙерге заман театр сәнғәте лидеры булған. 1967 йылда Белградта тиҙҙән Европаның алдынғы театраль смотрҙар сәхнәһенә әүерелгән халыҡ-ара BITEF театраль фестиваленә нигеҙ һалынған. Режиссёрҙар Владимир Погачич, Александр Петрович, Горан Паскалевич һ.б. эштәрендә сағылған кино сәнғәте юғары кимәлгә еткән. Сербияла художество сәнғәте үҫеше живопистәге (абстракционизм, поп-арт, неокубизм, яңы реализм, неоконструктивизм, минимализм) һәм скульптуралағы (Ольга Янчич, Матия Вукович һ.б. эштәре) донъя тенденциялары менән тығыҙ бәйләнгән. Фольклор традицияларына нигеҙләнгән «хәйләһеҙ сәнғәт» киң танылыу алған. 1950-се йылдар уртаһында поп-мәҙәниәт феномены барлыҡҡа килгән һәм тиҙ үҫешкән. Йырсы Джордже Марьянович ҙур популярлыҡ яулаған. 1960-сы йй. серб йәштәре араһында рок-музыка менән мауығыу тиҙ таралған. Архитектурала күпләп (массовый) торлаҡ төҙөү өҫтөнлөк алған. Югославия хәҙерге заман архитектураһының иң яҡшы өлгөләренә «Београдянка» һарайы, Милли китапхана һәм Белградтағы Хәҙерге заман сәнғәте музейы биналары ҡарай.\n1980-се йй. коммунистик режим коррозияһы югославия тарихын яңынан аңлауға (переосмысление), төп үҙәге Белград ҡалаһы булған рәсми булмаған йәштәр мәҙәниәте үҫешенә, әҙәбиәттә (Д. Киш, А. Исакович, М. Ковач) либераль идеялар көсәйеүенә этәргес булған. Серб мәҙәниәте үҫешенә әҙәбиәттә һәм сәнғәттә серб милләтенең һәм бөйөк серб идеяһының яңынан тыуыуына ынтылған патриотик йүнәлеш ҙур йоғонто яһаған. Был тенденциялар фән һәм сәнғәт эшмәкәрҙәре сығыштарында, Вук Драшкович, Данко Попович, Милорад Павич әҫәрҙәрендә, Борислав Михайлович-Михиз режиссёр эштәрендә һ.б. сағылыш тапҡан. Шулай уҡ Серб православие сиркәүенең дә ижтимағи тәьҫире һиҙелерлек үҙгәрҙе. Шул уҡ ваҡытта, 1990-сы йй. күмәк халыҡ (массовый) мәҙәниәте кимәле түбәнәйеүе һәм «еңел жанрҙар» өҫтөнлөк итеүе менән һыҙатланды. Турбо-фолк стилендәге поп-музыка оло популярлыҡ алды. Айырым алғанда, FotograFIA арт-төркөмө ҡатнашыусылары эштәре, «KULT» театры, «URBAZONA» проекттары, «Dibidon» һ.б. аша һынланған актуаль сәнғәт тә параллель үҫешкән. Бойондороҡһоҙ «Радио Б92» радиостанцияһы һәм белград «Rex» киноүҙәге хәҙерге заман сәнғәтенең мөһим үҙәктәре булған. Серб кино сәнғәте, Горан Паскалевич, Срджан Драгоевич, Раша Андрич һәм, айырып әйткәндә, Эмир Кустурицаның режиссёр эштәре аша, донъяла танылыу алды.\nСербияның мәҙәни мираҫы\n↑ 2,0 2,1 Dějiny Srbska.\n↑ Серб мәҙәниәте тарихы\n↑ Белград архитектураһы (инг.)\nhttps://ba.wikipedia.org/w/index.php?title=Сербия_мәҙәниәте&oldid=683213 ҡабул ителгән\nПоследний раз редактировалась 28 апрель 2017 в 05:15\nБыл бит һуңғы тапҡыр 05:15 28 апрель 2017 үҙгәртелгән.


“Егеттәре күкһел Уралдың барыр алға, алға, Еңеүгә” » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » “Егеттәре күкһел Уралдың барыр алға, алға, Еңеүгә”\n“Егеттәре күкһел Уралдың барыр алға, алға, Еңеүгә” 30.09.2015 // Йәмғиәт\nАлайғыр ауылын таң ҡалырлыҡ матур болондар, көмөштәй ялтырап ятҡан күлдәр, икһеҙ-сикһеҙ урмандар уратып алған. Бейек урында урынлашҡанға күрә, йорттары ла алыҫтан уҡ күренеп, һине сәләмләп тора. Был — минең атайым Нурислам Нәзировтың тыуған төйәге.\nОшо ауылда атайымдың бала саҡ йылдары уҙған. Уның бер туғандары Саҙрислам, Минислам, Әсҡәт, Әһелислам, Кашаф Нәзировтар ҙа шунда тәпәй баҫҡан, үҫкән, уҡыған, йәшәгән. Заманында атайым ике мәҙрәсә тамамлаған. Уның һөйләүе буйынса, ғәрәп, фарсы һәм төрөк телдәрен яҡшы белгән. Балалар уҡытҡан. Партия сафына ингән. Үтәгән ауылының Хөббиямал исемле ҡыҙына өйләнеп, матур һәм оҙон ғүмер кисергәндәр. 67 йыл бергә татыу йәшәп, алты бала тәрбиәләп үҫтергәндәр.\nТыныс тормошта йәшәп ятҡанда ҡәһәрле Бөйөк Ватан һуғышы башланып китә. Ил өҫтөнә ауыр ҡайғы килә. 1941 йылда атайымды башҡа ауылдаштары менән һуғышҡа алып китәләр. Ә 1942 йылда ҡарлы Волхов урмандарында аяғы ҡаты яралана. Госпиталдән һуң уны өйгә ҡайта- ралар.\nТөйәгенә әйләнеп ҡайтыуына ҡыуанырға ла өлгөрмәй, улдары (ағайымдар) Барый һәм Рауил үҙ теләктәре менән фронтҡа китә. Береһе – пулеметсы, икенсеһе бүлексә командиры (десантсы) була. Уларҙың, дошмандарҙы пулеметтан “бесән сапҡан” кеүек сабабыҙ, фашисты үҙ өңөндә дөмөктөрәсәкбеҙ, көтөп алған Еңеүгә лә күп ҡалманы, тигән ышаныс менән һуғарылған өс мөйөшлө хаттары бер-бер артлы килеп тора. (Һарғайып бөткән шул хаттарҙы әсәйем һаҡлаған). Йыл һайын 9 Майҙа уларҙы ағайымдарҙың фотоһүрәттәре менән йәнәшә ҡуя торғайны. 1945 йылдың сағыу ҡояшлы марты бер-бер артлы ике ҡот осҡос хәбәр — “ҡара ҡағыҙ”ҙар алып килә: “Улығыҙ Совет иле азатлығы һәм бойондороҡһоҙлоғо өсөн көрәштә батырҙарса һәләк булды”.\nГермания ерендә иҫәпһеҙ-һанһыҙ һалдат ҡәберлектәре эргәһендә тағы ла ике ҡалҡыулыҡ үҫеп сыға... Ул саҡта атайыма һәм әсәйемә нисек ауыр булғанын хәҙер аңлайым.\nАтайымдың туғаны Минислам һуғышҡа тиклем Мәскәү өлкәһенә ҡараған Рыбинскиҙағы хәрби заводта подполковник дәрәжәһендә хеҙмәт итә. Немецтар Мәскәүгә яҡынлашҡас, хөкүмәт ҡарары менән был заводты тиҙ арала баш ҡалабыҙ Өфөгә эшелондар менән эвакуациялайҙар. Станоктарҙы асыҡ һауала монтажлайҙар. Улар фронт өсөн кәрәкле деталдәрҙе сығара башлай.\nСаҙрислам 1899 йылда тыуған. Һуғышҡа тиклем Фатима исемле ҡыҙға өйләнә. Ул яуҙа 8-се кавалерия дивизияһында һуғыша. 1943 йылдың 9 сентябрендә Смоленск өлкәһенең Старые Луки ауылы янындағы алышта геройҙарса һәләк була.\nАтайымдың тағы бер ҡустыһы Әсҡәт Башҡортостанда Дим станцияһында ойошторолған Шайморатов етәкселегендәге 112-се Башҡорт кавалерия дивизияһында командир була. Ул һуғышҡа китер алдынан командованиенан рөхсәт алып, аты менән Алайғырға ҡайта. Урам ҡапҡаһынан атын һикертеп кенә инә. Һуңынан хушлашып, шулай уҡ китеп тә бара.\nВатаныбыҙҙың азатлығы өсөн ҡанлы алыш башлана. Эскадрон командиры, дошманды ҡурҡытыу ғына етмәй, уны юҡ итергә кәрәк, ти. Шул ваҡытта ағастар араһынан өлкән лейтенант Әсҡәт Нәзиров килеп сыға. Ул артиллерия разведкаһы яһап йөрөгән була. Күптәнге дуҫы Низамовҡа ҡул биреп: “Беҙ хәҙер һеҙгә юл асасаҡбыҙ”, — тип әйтә лә ағаслыҡтар араһына инеп китә. Күп тә үтмәй ҡапыл ер һелкенеп ҡуя, артиллерия-миномет дивизионы үҙ эшен башлай. Был һуғышта кавалеристар, Тыуған илебеҙҙең биш километр ерен дошмандан яулап алып, бер ҙур ауыл халҡын ҡоллоҡтан ҡотҡара.\n— Әсҡәт! Әсҡәт! – Политрук Низамов йығылған иптәшенең баш осона килеп битен һыйпай, әммә уның тәне һыуынған була.\nХәрби заданиены үтәгәндә геройҙарса һәләк булған артиллеристы ҙур хөрмәт менән ерләйҙәр. Ул хәрби белемле, уңған һәм бик сос була. 1937 йылдан Ҡыҙыл Армия сафында хеҙмәт итә.\nМәрхүмде ерләгән көндә политрук комсомолдар менән осраша, уларға Нәзировтың көндәлегендә яҙылғандарҙы уҡый. Унда эпиграф урынына түбәндәге һүҙҙәрҙе яҙған: “Туғандар, бер аҙым да артҡа сигенмәҫкә. Һуңғы тамсы ҡан һәм һуңғы патрон ҡалғансы көрәшергә!”\n— Шулай итеп, иптәштәр, һеҙҙе патриот коммунистың йөрәк һүҙҙәре менән таныштырырға уйланым. Кисә уны һуғыш яланында күрҙегеҙ. Ул артиллеристарға координаттарҙы теүәл күрһәтте. Аҙаҡ беҙҙең менән дошманға ҡаршы һөжүмгә ташланды, өс фашист этен дөмөктөрҙө, бер пулеметты баҫып алды. Мин, Ҡыҙыл Армияла өс йыл бергә хеҙмәт иткән дуҫымдың һүҙҙәрен ҡабатлап, шуны ғына әйтәм: башҡорт атлыһы бар ерҙә дошман булыр ҡәберҙә.\nМәрхүмдең көндәлегендә шиғырҙар яҙылған:\nИлебеҙҙең, Тыуған еребеҙҙең\nҺәр ҡоласы өсөн көрәшеп,\nҮлербеҙ беҙ, ләкин\nФашист пуляһына бирешеп.\nЕгеттәре күкһел Уралдың\nБарыр алға, алға, Еңеүгә.\nУлар ҡайтыр бөйөк дан менән\nБашҡортостан — изге еренә!\nАртабан мәҡәлдәр бирелгән.\nБашҡорт атлыһы бар ерҙә,\nДошман булыр ҡәберҙә.\nҺин ҡылысты ныҡ тотһаң,\nФашист башын күп ҡырҡһаң,\nИлең “маладис” тиер,\nБисәң нығыраҡ һөйөр...\nУнан һуң йырҙар дауам иткән.\nЕбәк тә генә билбау, ай,\nБатыр ҙа ғына егет ил күрке.\nБатыр ҙа ғына егет,\nЕрҙә йәшәүеңдең ни күрке?\nӘһелислам — атайымдың бишенсе туғаны. Ул 1921 йылда тыуған. Күҙгә зәғиф, һуҡыр була. Үҫеп еткәс, уны Ефремкин ауылында урынлашҡан һуҡырҙар йәмғиәтенә урынлаштыралар. Ул бында һарыҡ йөнөнән быйма баҫыу, шул уҡ ваҡытта аттарға ябыу өсөн йүкәнән септә һуғыу һөнәренә өйрәнә. Үҙ продукцияларын 112-се Башҡорт кавалерия дивизияһына ебәрәләр. Һуғыш бөткәс, шул йәмғиәтте Стәрлетамаҡ ҡалаһына күсерәләр. Әһелислам шунда эшләй, өйләнә.\nАғайым Кашаф иһә 1929 йылда тыуған. Бала сағы һәм йәшлеге ауыр һуғыш йылдарына тура килеүенә ҡарамаҫтан, сәнғәт училищеһын тамамлап, Ауырғазы колхоз-совхоз театрында эшләй. Артабан ғүмеренең аҙағына тиклем үҙен М. Ғафури исемендәге Башҡорт дәүләт академия драма театрына бағышлай, “Башҡортостандың халыҡ артисы” тигән маҡтаулы исемгә лайыҡ була.\nАвтор: Финә НӘЗИРОВА-ҠОТЛОБАЕВА.


4 май көнө “Эскелеккә ҡаршы айлыҡ” акцияһына һөҙөмтә яһалды » Сибайский сельсовет\nСведения о доходах, расходах, об имуществе и обязательствах имущественного характера, представленные лицами, замещающими муниципальную должность (депутатами) Совета сельского поселения Сибайский сельсовет муниципального района Баймакский район Республики Башкортостан, а также членов их семей за отчетный финансовый год с 1 января 2017 года по 31 декабря 2017 года »\nАпрель айында Иҫке Сибай ауыл мәҙәнәт йортонда халыҡтың кәңәшмәһе үтте. Ошо кәңәшмәлә катын-кыззар Советы, Акинәйҙәр, ветерандар Советы һәм депутаттар менән берлектә бер айға эслеккә ҡаршы айлыҡ иғлан итергә тигән карар кабул ителгәйне.\n4 май көнө ошо “Эскелеккә ҡаршы айлыҡ” акцияһына һөҙөмтә яһалды.\nМатур биҙәлгән сәхнәне иң алда мәктәп уҡыусылары рухлы шиғырҙары һәм йырҙары менән асты. Кәңәшмәне ауыл биләмәһе башлығы Ә.Б.Ғәлина алып барҙы. “Бер ай эсендә ниндәй һөҙөмтәләргә ирештек, кемдәр нимә эшлане?” – тигән һорауҙарға асыҡлыҡ индерҙек\nБеренсе булып ауыл старостаһы З.Ф. Ғәйнуллина сығыш яһаны. Ауылда 35 иҫәптә торған ғәилә бар, һәр бер ғәилагә йөрөр өсөн график төҙөлде, ауыл араһында Аҡ инәҙәр, ҡатын-ҡыҙҙар советы бик әуҙем эш алып барҙы, ысынлапта һөҙөмтәләр куренә башланды, мәҫәлән бер эскән ғәиләнең балаларын алып киткәс, ниндәй ауырлыҡ менән кире кайтарып алыуҙары, йәки бер нисә ғәиләнең тәртипкә тороуҙары хаҡында һөйләне.\nИкенсе һүҙҙе мәктәп директоры Рәфиҡов С.М. алды, мәктәп балаларына эскелеккә ҡаршы дәрестәр уткәрелеүе һәм ата-әсәләр менән тәрән бәйләнештә булыуҙарын, конференцияла ошо темаға кағылышлы һорауҙар булыуҙарын һөйләп утте.\nАуылдың дауахана етәксеһе В.М.Шәкиров үҙенең сығышында видео таҫмалар менән эскелектең һаулыҡҡа зыяны тураһында һөйләне.\nОшо сығыштарҙан һуң бындай сараны тағы ла үткәрергә кәрәк тип һананылар, һәм октябрь айын “Айыҡ ай” тип иғлан иттеләр.\nСаранан һуң “Аҡ инәҙәр” тарафынан әҙерләнгән “Мөнәжәт – йыһандан килгән ауаз” исемле концерт күрһәттеләр. Был коцертты балаларҙың һәм ололарҙың әуҙем ҡатнашыуы бигерәктә куңелгә хуш килде. Артабанда ошондай өгөт-нәсихәттәр ауылыбыҙҙа яңғырап торһон!


Камера Голый Кыҙҙар Реаль Ҡарарға – Hot Teen Cams\n4 ай ago\nНю мастурбировать үҫмер ҡыҙҙар һәм видео ҡарай веб-камералар\nҺеҙ һатып ала. веб-камера алдында тере ч енси акт камера токен, Электрон почта теркәү өсөн һеҙ кредит алыу ғы менән ҡайһы бер рөхсәт ителмәгән бонусный. Күп һылтанма яһалған баҫып сәләмләү хаты ебәрҙе һуң беҙ һеҙҙең шатлыҡ һәм үҙенсәлектәре инеүен раҫлай., мәҫәлән, бушлай кредит бонусный, ҡарарға неограниченный, күберәк плюс.\nБушлай камералар секс ч роговой кыҙҙар. Өсөн камера етеҙ видео чат, Хәҙер Башланы.\nҮҫмерҙәр Онлайн секс менән ҡайнар сат веб-камералар секс-ҡыҙ беҙҙең сифатлы & үҙ үҙенә эшләһә секс-шоу ҡатнашты: 18+ кулачок ҡыҙының сайты менән, кеүек ImLive, Girls247cam, badteencam ир-егет өсөн аҡса кем файҙалана ала был оҡшаған һәм яратып башҡарған, юғары hd сифатында секс был камера. Шул саҡта беҙгә артыҡ юғары баһаланы һәм кластың сайты леди булып, нисек башҡа ошондай сайттарға https://bongacams.com йәки https://chaturbate.com һәм беҙ ҙә арзан, чатта теркәлергә бушлай бирелә һәм видео ҡарау, бөгөн һеҙҙең өсөн бонустар ала ч токен.\nУл шул тиклем йөҙ сайтында видео-ч өсөн онлайн секс был көндә, был мөмкин оказаться өсөн ул кеше ауыр хәл итеү өсөн ҡайһы бер ҡыҙыу бара вебкамера ниндәй сайты секс. Ярай, һеҙ бында msn проблемаларҙы хәл-беҙ донъяла булған иң яҡшы барыһы ла у ч видео чат. Беҙ үҙе беҙҙең алға урынлаштырыу һәм башҡа ч беҙ шулай уҡ веб-камералар секс-сайттар, улар беҙгә ҡарап. Иң популяр береһе веб-камералар үҫмерҙәрҙең камера чат для сайта Girls247cam.com ул ғәжәп, үҫмерҙәр һәм уларҙың моделдәрен мыслимый бик эҫе булмаясаҡ.\nБушлай Ч Камера\nМин ҡайһы бер моменттарҙы һанап һәм ҡайһы бер бушлай cam ч йыйылды, улар һәр береһе тураһында плюс һәм минустары, ярҙам итер өсөн эшләргә һеҙҙең аҡылдың үҙе.\nБеренсе урын эләгер ImLive.com менән 60,000 теркәлгән веб-камералар мотлаҡ ҡыҙ табасаҡмын өсөн видео-һәм һеҙ енси ч уйнарға фэнтези.\nSlutRoulette.com был яҡшы кулачок ч, һеҙ унда таныш кешеләр менән һөйләшеп, улар, нигеҙҙә, ҡатын-ҡыҙ, күп һәүәҫкәр веб-камера ҡыҙ булырға, һеҙ кем булаһығыҙ күп кенә компаниялары сәғәт эсендә тота..\nBongaCams.com беҙгә килгән секс видео чат көслө өсәү исемлегендә., ул халыҡ-ара бөтә донъя моделе базаға эйә менән.\nҮҫмерҙәр Ч Порно\nМин шулай тип билдәләргә тейеш, әгәр һеҙ эҙләсе, ниндәйҙер енси кыҙҙар супер, ул 100% йәнле һәм камера һәм үҫмерҙәр йыйылған раздеваться дрочить һалына бөгөнгө реаль веб-камералар порно шоу, йәғни бары һеҙ булғанға тибә. Bad-Teen.com был егет-яңы веб-камералар секс-сәхнә, әммә тиҙ арала абруй порно cam teen индустрияһы булды..\nӘгәр һезгә ошай был сибәр ҡыҙ менән аралашыу веб-камералар һәм тәкәбберлек кеүек-ғөмүмән, секс, йәғни һеҙҙең менән беҙҙең ярата секс ч бөтөнләй бушлай булһа, веб-камералар. Беҙҙең видео чат сабыйҙарҙың иң яратҡаны йәштә. 18 һәм 19 йыл. Өлгөргән кеше өсөн, уны белеп, ҡатын-ҡыҙ булараҡ, уларҙы сығарҙылар.. Ир-аттар тураһында күп һөйләргә ярата секс менән йәш ҡыҙ тәжрибәле өлкәндәр ч ашыу бушлай..\nКамералар Секс Йәш Үҫмерҙәр\nБеҙгә бушлай бер нисә камеранан һәм үҫмерҙәр секс менән ҡыҙ бер-береһен бик яҡшы girls247cam ч юғары сифатлы hd мең веб-камера. Һеҙ булыу яҡшыраҡ һеҙ ни эшләргә үҙенең сайты яҙҙы тигәнсе кэт ҡасан, нисек был ҡыҙ матур һәм ни тиклем еңел, улар менән бер ниндәй ҙә кредит йәки һатып алыу өсөн һеҙгә ҙур булмаған бысраҡ һыу аша һөйләшергә мәжбүр дәртләндереү формаһы.\nВеб-Камера Ч Өлкәндәр Өсөн Номер\nӨлкәндәр беҙгә бөтә ч 100% Бушлай & советы мотлаҡ түгел, бәлки, һеҙҙең өсөн видео чат өлкәндәр беҙҙән һеҙгә кем булыуын теләр инем, һәм беҙҙең ҡараусылар исемлегендә һеҙҙең өсөн 60,000 үҫмерҙәр веб-камералар һәм бер ҡыҙ табып идеаль, һеҙ уны ҡарай ала һәм уның менән һөйләшеү интернет, йыйыу. Байрам менән һеҙҙе, уның менән һөйләшергә теләй ине күрһәтелә йәки ул үҙ үҙенә тере тауышлы чат веб-камералар, һәм шулай булған саҡта ғына һеҙ уның күргән хәлдәре индерелгән. әгәр һеҙ теләһәгез, һеҙ, бәлки, ҡарарға, бер-береһе бысраҡ һүҙҙәр мастурбировать.\nНомер Гей-Ч Секс\nГей-ике, ир-аттың енси акт ҡарай һәм һәр береһе өсөн ул ике гомосексуалист ҡылыу ләззәтен башҡа веб-камералар. Ҡағиҙә булараҡ, студияла йәки үҙ йорттары буласаҡ. Вебкамера ҡайһы бер гейне, малай бизнес, аҡса һәм енси төрө хеҙмәте өсөн маркет советы тәҡдим итә.. Номер ҡайһы бер үҙенсәлектәре гей-Кэм ч транссексуал ч секс, секс ледиба кулачка, үҫмер малай менән аралашыу гей.\nБында msn-chatting.com бәхетле булырһығыҙ һеҙ аласаһы бушлай бүлмәгә килеп ҡушылды, һәм улар менән эшләү, арзан, веб-телефон йәки мобиль веб-камераны ҡарай шулай, әгәр телисез икән, видео чат. Телефон ҡуллана аласыз өсөн, беҙҙең кешеләр менән һөйләшеп, улар эшләргә теләсә ниндәй төҙөлөшө миҫалы, беҙҙе таныштырҙы һәм мобиль булыуы өсөн секс ч.\nМобиль Номерҙар Ч. Гейне\nЧ Бушлай Мобиль Номерҙар\nМобиль телефондар өсөн сат\nБушлай Мобиль Ч\nМобиль Ч Үҫмерҙәр Бүлмәһе\nМобиль Номерҙар Бушлай Онлайн Ч\nИң Яҡшы Мобиль Сайт Ч Бушлай\nЧат Для IPhone\n•Инәсәк яңы кешеләр менән танышырға һәм шунда уҡ секундтан башлана..\n•Наслаждайся iPhone 3G аша бушлай видео чат, 4Г., ЛТР, йәки Wi-Fi Интернет.\n•Тере бушлай андроид 3G аша видео чат, 4Г., ЛТР, йәки Wi-Fi Интернет.\nвидео чат для ipad\n•Таҙа һәм хис, ipad өсөн махсус эшләнгән\n•Һайлау һәм күҙәтеү 5,000 видео чат для ipad\nЧатта утты тоҡандырыу менән ярҙам онлайн\n•Ут рази бик яҡшы смотреть, HD ут тоҡандырыу, һәм ут тоҡана HD 8.9\nТүбәндә килтерелгән сәбәптәр исемлеген, улар буйынса ла ҡайһы бер төрҙәре ч годиться.\n•Ваҡытта уның бөтә кәмей. Ул, күрәһең, ҡайһы бер хаталары булһа, төҙәтергә өсөн, сөнки йыш ҡына, тип түгел, хәҙер уны эшләй алмаған\n•Бәләкәй кеше әлеге ваҡытта үҙҙәре ҡуйған., ә тәҙрә сылбыр-ля ч йәки Skype ҡуйҙы өҫтәрәк, киләһе версияһы айырмалы рәүештә, үҙен уларға тиң кеше булған башҡа видеоэкрандан.\n•Юлда бер ни ҙә өҫтәй, үҙен кешеләрсә тота ҡамасаулай, шулай булғас, был барыбер инеп була., Джек өсөн оффҡа күп кеше сайты\n•Ҡыҙыҡ был бөтәбеҙгә лә тигеҙ обдает, ҡарашы менән сайттың дизайны.\nҺеҙ нисек инде белмәҫкә тейеш, ChatRoulette.com был сайта, һәм унда осраҡлы кеше итеп донъя теләһә ниндәй нөктәһенә барып ала, кешеләр менән аралашып. Бындай кешегә һеҙ пролистывать, журнал биттәрендә, таба, һеҙ эҙләгән, әммә булған проблемалар, йәмғиәтте бөтә ҡатлам кешеләре был сайтта ҡулланған иң төп һәм төрлө йәштәге кешеләр. Сөнки, әгәр тауыҡ аша үҙен нисек һеҙ генә нажмите рту пустобрех, кеше булып обижаться, һәм буласаҡ инвесторҙар менән бортҡа проект һәм рекламодателям. Бынан тыш, әлегә тиклем бара.\nҮҫмерҙәрҙең Енси Ч Номер\nХәҙер, урындарҙа яңы программалар менән тәьмин итеү эшләй ала, ябай, һыу кранын ябырға өсөн бөтә Chatroulette н. Распознавание яңы образдар системаһы программа менән тәьмин итергә мөмкинлек өҫтәп, уларҙың ир...гениталии отфильтровывать, технология буйынса хруст. Башҡа флагы тураһында системаһында үҙгәрештәр булыуы мөмкин, кеше, ғәҙәттә, уның "перелистывать" йәки прогуливать, быны нисек аңлата алаһығыҙ, улар үҙен тота. Гладить һин был банан, йәки ябай мин бик шатмын һине күреүгә?\nҺеҙ телисез менән дрочить әгәр кемдер бындай сайттар, Мин һеҙҙең сайтка тәҡдим итә икән, был улар өсөн тәғәйенләнгән.. Бында шулай исемлегенә сайтында табырға мөмкин..\nCategories: Ч, Hot Cams, Mobile Chat, Teen\nTags: камера яҡшы ч, ҡыҙ кулачок, камералар секс, мобиль ч, ч секск телефоны буйынса


"Йондоҙло табын" - Рита ҠАРАСУРИНА » «Йәшлек» гәзите | Газета «Йәшлек»\nГазета "Йәшлек" » Махсус биттәр » "Йондоҙло табын" - Рита ҠАРАСУРИНА\n15.02.2019 "Йондоҙло табын" - Рита ҠАРАСУРИНА\nНефтекама филармонияһы артисы, лекторий етәксеһе Рита ҠАРАСУРИНА “Йәшлек” уҡыусыларына үҙенең яратҡан ризыҡтарын әҙерләргә өйрәтә.\nДүрт эре бәрәңгене әрсеп, ярымтүңәрәкләп турайым да, тоҙ, борос, өс ҡалаҡ үҫемлек майы, самалап ҡаймаҡ йәки майонез өҫтәп бутайым. Табаны майлап, бәрәңгене теҙеп һалам да, 2-се ҡатына түңәрәкләп туралған һуған һалам. 3-сө ҡатҡа ит фаршы һылап, тағы ла һуған теҙәм. 5-се ҡат – түңәрәкләп туралған помидор, 6-сыһы – бәрәңге. Иң өҫкә ҡырғыс аша үткәрелгән ҡаты сыр һалырға. 250 градуслы духовкала 50 – 60 минут бешереп алырға. Табынға бирер алдынан өҫтөнә йәшел тәмләткестәр һибергә.\nБауырҙан әҙерләнгән торт\nЯрты килограмм бауырҙы йыуып, ит үткәргес аша үткәрәм. Уға бер стакан һөт, тоҙ, борос, 2 йомортҡа һалып бутайым. Ҡоймаҡ ҡойорлоҡ ҡуйылыҡҡа еткәнсе яйлап он өҫтәй-өҫтәй туҡып, ҡыҙған табаны майлап, ҡәҙимге ҡоймаҡ кеүек бешерәһең.\nТорттың эслеге айырым әҙерләнә: 2 – 3-әр ҡалаҡ ҡаймаҡ менән майонезға өс бүлкәт һарымһаҡты иҙеп һалып, бутарға. Ике кишерҙе ҡырғыс аша үткәреп, өс һуғанды турап, көнбағыш майында ҡыҙҙырырға.\nӘҙер ҡоймаҡтарҙың өҫтөнә тәүҙә – һарымһаҡлы массаны, икенсе ҡатына ҡыҙҙырылған кишер менән һуғанды һалырға. Шулай итеп, сиратлап ҡатлай-ҡатлай, торт әҙерләйһең. Табынға бирер алдынан берәй сәғәт һыуытҡыста тоторға.\nБыл салат тиҙ генә әҙерләнә. Уның өсөн берәр банка консерваланған кукуруз, ҡыҙыл фасоль, 1-әр ҡыҙыл татлы борос, ҡыяр, тәме ике төрлө “Кириешки” сохарыйы, бер ҡап краб ите кәрәк. Барыһын бергә майонез һалып бутарға.\nТатлы боросто һыуҙа бешереп алырға ла, уртаға ярып, эслек тултырырға.\nЭслек өсөн шампиньон бәшмәген, һуғанды һәм кишерҙе турап, көнбағыш майында ҡыҙҙырырға. Эслекте самалап тултырғас, уның өҫтөнә йоҡа итеп ҡырҡылған ветчина һалырға, сыр ҡырып һибергә лә, ярты сәғәт духовкала бешерергә.


Мысырҙан Өфөгә инфекция ауырыуы билдәләре менән бер йәшлек бала ҡайтарылды\nСабый шунда уҡ баш ҡаланың 4-се йоғошло ауырыуҙар дауаханаһына һалынды.\nИҫегеҙгә төшөрәбеҙ, сентябрь башында Өфөлә йәшәүсе Сәлимхановтар ғаиләһе юллама буйынса диңгеҙ буйына ял итергә китә. Әммә бер нисә көндән уларҙың сабыйы үҙен насар тоя башлай. Страховка буйынса ата-әсәнең урындағы табиптарға мөрәжәғәт итеүе бер ниндәй ҙә һөҙөмтә бирмәй. Сабыйҙың хәле ҡатмарлаша барыуҙан хафаға төшкән өлкәндәр республика етәкселегенә мөрәжәғәт итә. Башҡортостан Башлығы Рөстәм Хәмитовтың ярҙамы менән бала Хургадалағы дауаханаға урынлаштырыла. Ғаиләне республикаға ҡайтарыу буйынса саралар күрелә.


Субсидия юлларға мөмкин\n5 Декабрь 2021, 16:15\nРеспубликаның Тышҡы иҡтисади бәйләнештәр һәм конгресс эшмәкәрлеге министрлығы бәләкәй һәм урта эшҡыуарлыҡ субъекттарына төбәк ҡаҙнаһынан экспорт субсидиялары биреү буйынсә ғаризалар ҡабул итә.\nБыл сара төбәктә ил Президенты Владимир Путин башланғысы менән тормошҡа ашырылған “Халыҡ-ара кооперация һәм экспорт” милли проектының (национальный проект "Международная кооперация и экспорт") “Башҡортостан Республикаһында экспортты үҫтереү” төбәк проекты сиктәрендә өс йыл дауамында тормошҡа ашырыла. Ул төбәк иҡтисадының тотроҡлолоғон нығытыу сараларының береһе булып тора.\n- Экспортсыларға төбәк ҡаҙнаһынан субсидиялар биреүҙе дауам итәбеҙ. Беҙ һәр ғаризаны ентекле тикшерәбеҙ һәм был финанс ярҙамы республиканың экспорт әүҙемлегенә ыңғай йоғонто яһарына ышанабыҙ, — ти Маргарита Болычева, республиканың тышҡы иҡтисади бәйләнештәр һәм конгресс эшмәкәрлеге министры.\nМилли проектҡа ярашлы, субсидия ике төрлө программа буйынса бирелә. Тауарҙарҙы ташыу буйынса сығымдарҙы субсидиялау форсаты менән республиканың 32 экспортҡа йөҙ тотҡан компанияһы файҙаланған. Предприятиелар дөйөм суммаһы 84,3 миллион һумға еткән 35 ғариза биргән. Финанс саралары 26 предприятие иҫәбенә күсерелгән (дөйөм суммаһы 50 миллион һум тәшкил итә).\nСеймал булмаған, энергетикаға ҡарамаған тауарҙар етештереүселәргә республика биләмәһендә етештерелгән тауарҙарҙы экспортлауға бәйле сығымдарҙы субсидия менән өлөшләтә ҡаплау мөмкинлеге бар.\nХалыҡ-ара сертификат алыу өсөн төбәктең биш компанияһы ғариза биргән. Субсидия юллауҙың үҙенсәлектәре менән ведомство сайтында тулыраҡ танышырға мөмкин.


Иң хәүефле төбәктәр\n23 Август , 15:57\nРеспублика биләмәһендә юғары янғын хәүефенә бәйле янғынға ҡаршы махсус режим индерелде. Бынан тыш, 40 муниципаль районда һәм бер ҡала округында ауыл хужалығы культураларының һәләк булыуы сәбәпле ғәҙәттән тыш хәл режимы ғәмәлдә. Дүшәмбе хөкүмәттәге оператив кәңәшмәлә Башҡортостан Республикаһының Ғәҙәттән тыш хәлдәр буйынса дәүләт комитеты етәксеһе Фәрит Ғүмәров ошо турала белдерҙе.\nБашҡортостан Башлығы Радий Хәбиров тәбиғәт янғындарын һүндереү менән шөғөлләнгән Ғәҙәттән тыш хәлдәр министрлығы, урман хужалығы хеҙмәткәрҙәренә һәм ирекмәндәргә рәхмәт әйтте.\nРеспублика Башлығы район башлыҡтарына мөрәжәғәт итеп, уттың тораҡ пунктҡа инеүенә юл ҡуйған етәксе ҡуйылған бурысты башҡарып сыға алмағандар исемлегенә индереләсәге тураһында иҫкәртте. «Һәр төрлө мәсьәлә буйынса беҙгә мөрәжәғәт итегеҙ. Техника кәрәк икән, техника ебәрербеҙ. Тағы ла нимәлер кәрәк булһа, алданыраҡ әйтегеҙ. Уттың тораҡ пунктҡа ингәнен көтмәгеҙ, быға юл ҡуйырға ярамай!» — тип ҡаты киҫәтте республика етәксеһе.\nБер аҙнала республика биләмәһендә 50 урман янғыны теркәлгән, 46 сығанаҡ һүндерелгән. Уттың тораҡ пункттарға таралыуына юл ҡуйылмаған. Башгидромет мәғлүмәте буйынса, 21-27 августа республиканың күпселек райондарында ғәҙәттән тыш янғын хәүефе һаҡлана.


Өфөлә туристар бер-ике төнгә туҡтай\n4 Апрель 2018, 07:35\nӨФӨ, 2018 йыл, 4 апрель. /«Башинформ» мәғлүмәт агентлығы, Ольга Мортазина/. Яҙғыһын Өфөгә килергә йыйынған туристар торлаҡҡа уртаса бер-ике төнгә бронь һала. Рәсәйҙең Tvil.ru. сервисы мәғлүмәттәре шундай. Мәскәүҙә туристар — 3,5, Санкт-Петербургта иһә 4,5 төнгә туҡтай.\nЯҙғы рейтингтың тәүге унау иҫәбендә, әйтеп үтелгән ҡалаларҙан тыш, Ҡазан (3,8 төн) Түбәнге Новгород (2,3), Екатеринбург (2,2), Новосибирск (1,8), Дондағы Ростов (1,7), Өфө һәм Пермь (1,6) бар.


Бер йыллыҡ яҙмыш билдәләнер көн\n15 Март , 11:20\n14-се шәғбанда ҡояш байығас та, Бәрәкәт кисәһе башлана. Быйыл был кисә 17 марттан 18-енә ҡаршы төнгә тура килә. Риүәйәттәргә ҡарағанда, кешеләрҙең бер йыллыҡ яҙмышы, бәхете, тормошондағы уңышы, рәхәт, етеш йәшәүе ошо кистә билдәләнә.\n17 марттан 18-енә ҡаршы төн Бәрәкәт кисәһе – Тәүбә һәм гөнаһтарҙан арыныу кисәһе. Был кисәлә мосолмандар, Аллаһы Тәғәләнән үҙҙәренең һәм мәрхүмдәрҙең гөнаһтарын ярлыҡауын һорап, доға ҡыла. Был төндө Аллаһы Тәғәлә кешеләрҙең йыллыҡ яҙмышын билдәләй.\nБЫЛ ИЗГЕ КИСӘЛӘ ГӨНАҺТАРҘАН АЗАТ БУЛЫУ, БӘХЕТКӘ ҺӘМ ИМЕНЛЕККӘ ИРЕШЕҮ КИСӘҺЕ БУЛЫП ТОРА. ТАП ОШО КӨНДӨ АЛЛАҺ ТӘҒӘЛӘ ҺӘР ӘҘӘМ ЗАТЫНЫҢ ЯҘМЫШЫН БИЛДӘЛӘЙ ҺӘМ КЕШЕЛӘРҘЕҢ БЕР ЙЫЛЛЫҠ БӘХЕТ-СӘҒӘТТӘРЕ БИЛДӘЛӘНЕП ҠУЙЫЛА.\nБӘРӘКӘТ КИСӘҺЕНДӘ УҠЫЙ ТОРҒАН ДОҒА:\nАллаһүммә ин күнтә кәтәбетә исмии шәкыййән фии диүәәниль-әшкыйәәи фәмхуһүү үәктүбе фии диүәәнис-сүгәдәә. Үә инкүнтә кәтәбетә исмии сәгиидән фии диүәәнис-сүгәдәәи фәсбүтһү фәиннәкә культә фии китәәбикәль- кәриим. Йәмхуллааһү мәә йәшәәү үә йүсбит үә гиндәһүү уммуль-китәәбе.


Ҡотҡарыусылар яҙҡы ташҡынға әҙерләнә - GTRK.TV — Новости Уфы и РБ\nҠотҡарыусылар яҙҡы ташҡынға әҙерләнә\nБыйыл марттың ҡарлы булыуы арҡаһында, республиканың дала өлөшө һәм таулы райондарында хәлдәрҙең ҡатмарлашыуы ихтимал. Башҡортостан менән сиктәш булған өлкәләрҙә лә халыҡ именлеге беренсе сиратта. Мәҫәлән, Силәбенән ағып килгән Эҫем йылғаһы Иглин районы аша үтә. Тимәк, күрше төбәктә алып барылған әҙерлек эштәре Башҡортостан өсөн дә әһәмиәтле. Беҙҙең хәбәрселәребеҙ Әшә ҡалаһы биләмәләрендә яҙғы ташҡынға әҙерлек менән танышты.\nӘшә халҡы өсөн яҙ-умырзаялар, ҡыйыҡтарҙан тамған тамсылар ғына түгел. Ҡала биләмәләрендә йыл һайын шартлатыу эштәре алып барыла. Саперҙар ташҡын мәлендә боҙ тығындары булмаһын өсөн, Эҫемдә йөҙҙәрсә килограмм тротилл ҡуллана. Силәбе өлкәһе аша Башҡортостанға ағып килгән Эҫем тиҙ ағышлы тау йылғаһы. Йылғала быйыл боҙ ҡоршауы ла ныҡ. Уның ҡалынлығы ярты метр самаһы. Тап шул арҡала саперҙар Әшәнең уртаһында ла эшләй. Халыҡ именлеген тәьмин итеү өсөн, ҡалала йәшәүселәр алдан иҫкәртелгән. Тик боҙҙо шартлатыу Әшәлә йәшәүселәр өсөн ҙур тамаша. Уны күҙәтеү өсөн йылға буйына тотош ғаиләләр менән киләләр.\nСиләбелә боҙҙо шартлатыу Башҡортостанда урынлашҡан хәрби часткә ышанып тапшырылған. Әшәлә был юлы ла Әлкәләге сапер бригадаһы эш алып бара. Хәрбиҙәр бер тәүлектә ярты тонна самаһы тротиллды ҡулланырға тейеш. Хәрби операция кимәленә тигеҙләнгән был сараларҙы ябай һалдаттар түгел, ә Рәсәй Ҡораллы көстәрендә контракт нигеҙендә хеҙмәт итеүселәр үтәй.\nӘшәлә йыл һайын йөҙҙәрсә йорт һыу аҫтында ҡала. Тап ошо сәбәпле ҡала уртаһынан аҡҡан Эҫемдә тиҫтәләгән йылдар дауамында боҙҙар шартлатыла.\nБоҙ шартлатыу эштәре был көндәрҙә Һамар менән Ырымбур өлкәләрендә лә алып барыла. Волга буйы Федераль округы төбәктәрендә ун дүрт меңдән ашыу йылға –шишмәләр барлығы иҫәпкә алғанда, яҙғы ташҡындың тиҫтәләгән субьект өсөн хәүефе ҙур.\n18 марта Иглин районында пряник һәм печеньелар тейәгән йөк машинаһы ауған\n18 марта Бөгөн республика судьялар советы ултырышында үткән йылға йомғаҡ яһалды


Рөстәм Хәмитов Федерация Советы ағзалары һәм Дәүләт Думаһының Башҡортостандан һайланған депутаттары менән осрашты // Сәйәсәт | новости башинформ.рф\n22 апрель, Йәкшәмбе\nРөстәм Хәмитов Федерация Советы ағзалары һәм Дәүләт Думаһының Башҡортостандан һайланған депутаттары менән осрашты\n10:35, 28 августа 2015 Сәйәсәт\nРөстәм Хәмитов Федерация Советы ағзалары һәм Дәүләт Думаһының Башҡортостандан һайланған депутаттары менән осрашты Фото: Андрей Старостин\nӨФӨ, 2015 йыл, 28 август. /«Башинформ» мәғлүмәт агентлығы, Илья Спиридонов/.\n27 августа Конгресс-холда Башҡортостан Башлығы Рөстәм Хәмитов Федерация Советы ағзалары һәм Дәүләт Думаһының Башҡортостандан һайланған VI саҡырылыш депутаттары менән осрашты.\nОсрашыу барышында төбәкте социаль-иҡтисади үҫтереү, уның инвестиция йәлеп итеү ҡеүәһен арттырыу, гражданлыҡ йәмғиәте институттарын камиллаштырыу һәм импортты алмаштырыу программаһын ғәмәлгә ашырыу мәсьәләләре тикшерелде.\n– Бөгөнгө осрашыуҙа республикалағы хәлдәрҙең торошо, яҡын арала нисек эшләргә кәрәклеге хаҡында һөйләшәсәкбеҙ, – тине Рөстәм Хәмитов. – Дөйөм алғанда, беҙҙә хәлдәр һәйбәт тип әйтә алам. Рәсәй Президенты указдарын уңышлы үтәйбеҙ, ыңғай һөҙөмтәләр бар.\nБюджетҡа һалым һәм һалым булмаған килемдәр план күрһәткестәренән 10 процентҡа күберәк, тип билдәләне республика Башлығы. Күп осраҡта был Башҡортостан Хөкүмәтенең эре һалым түләүселәр менән шәхси эшләүенә бәйле. Һумдың долларға ҡарата тирбәлеүе лә ҙур роль уйнай, был экспортерҙарға өҫтәмә керем алырға мөмкинлек бирә.\n– Һуңғы бер нисә йылда инвестиция йәһәтенән үҫешәбеҙ. Бөгөн дөйөм Рәсәй күрһәткестәре түбәнәйгән ваҡытта беҙҙә инвестиция йәлеп итеү ҡеүәһе 4,5 процентҡа артығыраҡ. 2015 йылды уңышлы тамамларбыҙ һәм инвестиция буйынса планды үтәрбеҙ тип ышанам, – тип билдәләне Рөстәм Хәмитов.\nБөгөнгө көндә Башҡортостан торлаҡ төҙөү күләме буйынса Волга буйы федераль округында беренсе урынға сыҡты, тип белдерҙе төбәк етәксеһе. Шуның менән бергә округтың башҡа төбәктәрендәге кеүек үк, республикала ла күмәртәләп һәм берәмләп һатыу күләме кәмене.\n– Был халыҡтың үҙҙәренең сығымдарын сикләүе хаҡында һөйләй: берәүҙәр киләсәктә килеме кәмер тип хәүефләнә, икенселәрҙең аҡсаһы юҡ, – тип һыҙыҡ өҫтөнә алды Рөстәм Хәмитов. – Бер яҡтан, йылды һәйбәт тамамларбыҙ тигән ышаныс бар. Бюджет запастары етерлек. Эш хаҡын түләүгә, Президент указдарын үтәүгә килгәндә, бер ниндәй ҙә шик юҡ. Икенсе яҡтан, бөгөн илебеҙҙә күҙәтелгән иҡтисади үҙгәрештәр беҙҙе лә урап үтмәне. Башҡаса булыуы мөмкин түгел. Тимәк, ошо эҙемтәләрҙе йомшартыу буйынса эшләйәсәкбеҙ.\nТеги: депутаттар,бр башлығы


GoWikipedia - 6 декабрь — Башҡорт Википедияһы\n6 декабрь — григориан стиле буйынса йылдың 340-сы көнө (кәбисә йылында 341-се). Йыл аҙағынаса 25 көн ҡала.\nИспания — Конституция көнө.\nҠаҙағстан — Прокуратура көнө.\nУкраина — Ҡораллы Көстәр көнө.\nФинляндия — Бойондороҡһоҙлоҡ көнө.\n1909 — Һарытау ҡалаһында университет асыла.\n1917 — Финляндия парламенты бойондороҡһоҙлоҡ иғлан итә.\n2000 — Ливерморий химик элементы асыла.\nАбдуллина Фәрзәнә Фәйзи ҡыҙы (6.12.1926), педагог‑методист, мәктәп дәреслектәре авторы. РСФСР мәктәбенең атҡаҙанған уҡытыусыһы (1982), СССР‑ҙың мәғариф отличнигы (1977), РСФСР‑ҙың халыҡ мәғарифы отличнигы (1964).\nКлючников Николай Иванович (6.12.1912—28.06.2004), нефтсе-геолог, «Башнефть» берләшмәһенең 1957—1975 йылдарҙағы баш геологы, республикалағы күп кенә нефть ятҡылыҡтарын асыусы. Бөйөк Ватан һуғышында ҡатнашыусы. РСФСР-ҙың атҡаҙанған геологы (1971). Октябрь революцияһы (1970), Ҡыҙыл Байраҡ (1945), Почёт Билдәһе (1963), өс Ватан һуғышы (1944, 1944, 1945) һәм Ҡыҙыл Йондоҙ (1943) ордендары кавалеры. Сығышы менән хәҙерге Воронеж өлкәһе Землянский районы Гнилуша ауылынан.\nХихлуха Лев Васильевич (6.12.1937), архитектор. РСФСР-ҙың атҡаҙанған архитекторы. Рәсәйҙең Төҙөлөш һәм архитектура фәндәре академияһының, Халыҡ-ара архитектура академияһының тулы хоҡуҡлы ағзаһы. 1964 йылдан СССР Архитекторҙар союзы ағзаһы.\nИвченко Евгения Гордеевна (6.12.1918—29.03.2005), ғалим-химик‑технолог. Техник фәндәр кандидаты (1969). 1954—1982 йылдарҙа Башҡортостан нефть эшкәртеү ғилми-тикшеренеү институтының лаборатория мөдире. Башҡорт АССР‑ының атҡаҙанған фән һәм техника эшмәкәре (1969), атҡаҙанған нефтсеһе (1966). СССР‑ҙың почётлы нефтехимигы (1981). Сталин премияһы лауреаты (1950), Почёт Билдәһе ордены кавалеры (1948). Сығышы менән хәҙерге Екатеринбург ҡалаһынан.\nНафиҡов Ғәлимйән Харис улы (6.12.1938—28.07.2011), төҙөүсе, 1958 йылдан «Востокнефтепроводстрой» тресында изолировщик, таҙартыу машинаһы машинисы, торба һалыу краны машинисы, 1964 йылдан бригадир, 1967—1979 йылдарҙа — прораб. Социалистик Хеҙмәт Геройы (1973).\nАюпова Ольга Ивановна (6.12.1953), тел белгесе. 1994 йылдан Башҡорт дәүләт университеты уҡытыусыһы. Филология фәндәре докторы (2006), профессор (2016). Сығышы менән хәҙерге Силәбе өлкәһенең Златоуст ҡалаһынан.\nКащеев Фёдор Александрович (6.12.1934), рәссам, Башҡортостанда һынлы сәнғәт мәктәбенә нигеҙ һалыусыларҙың береһе. РСФСР‑ҙың атҡаҙанған (1991), Башҡорт АССР-ының халыҡ (1979) рәссамы. 1960 йылдан СССР Рәссамдар союзы ағзаһы. Башҡортостан комсомолының Ғәлимов Сәләм исемендәге йәштәр премияһы лауреаты (1967).\n► 6 декабрҙә тыуғандар\n1421 — Генрих VI, инглиз короле.\n1742 — Николя Леблан, француз химигы.\n1813 — Николай Платонович Огарёв, рус шағиры.\n1913 — Амосов Николай Михайлович, совет кардиохирургы.\n1957 — Михаил Сергеевич Евдокимов, Рәсәй артисы.\n► 6 декабрҙә вафат булғандар\n1892 — Вернер фон Сименс, немец инженеры һәм сәнәғәтсеһе.\n1974 — Николай Герасимович Кузнецов, совет адмиралы.\n1991 — Ричард Стоун, инглиз иҡтисадсыһы.\n↑ Ключников Николай Иванович — Свободная энциклопедия Урала (Тикшерелгән 1 декабрь 2017)\nhttps://ba.wikipedia.org/w/index.php?title=6_декабрь&oldid=852121 ҡабул ителгән


Материалы за 05.09.2009 » Архив газеты "Йәшлек"\nМатбуғатҡа яҙылыу хаҡтары үҙгәрмәйәсәк ---\n1 сентябрҙә республиканың барлыҡ почта бүлексәләрендә 2010 йылдың беренсе яртыһына гәзит-журналдарға яҙылыу кампанияһы башланды. Рәсәй почтаһының Башҡортостан филиалы директоры Альберт Дүсәлимовтың әйтеүенсә, матбуғат баҫмаларын таратыу хаҡы күтәрелмәйәсәк, былтырғыса ҡаласаҡ.\nавторы: Альбина | 5 сентября 2009 | Фекерҙәр (0) | Тотош уҡырға\n«Пчелка Майя» Яңылыҡтар » Иғтибар\nЙәмғиәттәге бөтә кешеләрҙе лә тигеҙләгән – ярлыға, байға бүлмәгән, тигеҙ белем алыу, ял итеү, дауаланыу хоҡуғы биргән, эш һәм бер тиң эш хаҡы менән дә, торлаҡ менән дә тәьмин иткән, ғөмүмән, кеше күңеленең бөтөнлөгөн, кешелек дәрәжәһен берҙәй күтәргән совет системаһын өлкән быуын вәкилдәре һәм тиҫтерҙәрем һағынып иҫкә алыуын-алабыҙ ҙа ул, тик матур, сағыу, уҡыу, үҫеү өсөн ғәйәт сикһеҙ мөмкинлектәр биргән, етеш, мул йәшәү өсөн күп йәһәттән «ҡулдарҙы сискән» бөгөнгө тормошҡа ҡарайбыҙ ҙа, үкенес ҡатыш ҡыҙығыу менән: «Их, минең йәшлегемә тура килгән булһасы был заман», – тип ҡуябыҙ. Эйе шул, элекке йәшлегем, бөгөнгө аҡылым булһа ине, тигәндәй, нисек йәшәргә белер инек!\nАуыл хужалығы йәрминкәһенә рәхим итегеҙ! Яңылыҡтар » Иғтибар\nБөгөн Өфө ҡалаһының Октябрь районында ауыл хужалығы йәрминкәһе асыла. Йыл әйләнәһенә эшләйәсәк йәрминкә Урал М – 5 юлының Жилин һәм Зинин ауылдары араһында көн һайын иртәнге сәғәт 9-ҙан киске 8-гә тиклем һеҙҙе көтә.\nУнда йыһазландырылған майҙанда автомашиналарҙан ауыл хужалығы, републиканың эшкәртеү сәнәғәте продукциялары һатыуға сығарыла, шулай уҡ йәшелсә-емеш, үҫенте, орлоҡ, баҡса ҡорамалдары, ауыл хужалығы, төҙөлөш материалдары, буралар һатыу ойошторола.\nЙәштәргә – эш! Яңылыҡтар » Иғтибар\n18 сентябрҙә Өфө ҡалаһының Менделеев урамында урынлашҡан Балалар ижады үҙәгендә «Йәштәргә – эш!» акцияһы үтә. Уның ойоштороусылары – Өфө ҡалаһы ҡала округының Йәштәр сәйәсәте буйынса комитеты. Эш эҙләүсе граждандар бында төрлө йүнәлештәр буйынса эш урындары вакансиялары менән таныша аласаҡ.\nҺӨТ АРЗАНЫРАҠ ---\nӘле шул тиклем бай мәл – баҙар-кибеттәр үҙебеҙҙә үҫтерелгән йәшелсә-емеш менән тулған, рәхәтләнеп витаминлы, тәмле аҙыҡ ашарға, ҡышҡылыҡҡа салаттар әҙерләп ҡуйырға мөмкин. Эксперттарҙың билдәләүенсә, йәй көндәрендә бөтә аҙыҡ-түлеккә лә тиерлек хаҡтар төшә, ассортимент киңәйә. Һәр хәлдә һөткә, һөт аҙыҡтарына хаҡтарҙың төшөүе күҙгә ташлана. Йәй аҙағына яҡынлашты, төп аҙыҡ-түлек хаҡтарының нисек үҙгәрере ябай һатып алыусы өсөн билдәһеҙ.\nМәскәүҙән рәхмәт хаты\nБР Президенты М. Рәхимов исеменә «Автономия» төбәк татар милли ойошмаһы рәйесе Р. Аҡсуриндан һәм «Һабантуй – 2009» байрамының ойоштороу комитеты рәйесе А. Хөсәйеновтан хат килде. Унда 4 июлдә Мәскәүҙәге «Битца»ла традицион һабантуйҙы үткәреүгә ҙур өлөш индергән һәм әүҙем эш өсөн рәхмәт белдерелә.\nДонъя чемпионаты юғары кимәлдә үтәсәк Яңылыҡтар\n12–14 сентябрҙә баш ҡалабыҙҙың «Динамо» стадионында үтәсәк халыҡ-ара спорт турнирында донъя, Европа чемпионаттары еңеүселәре, иң яҡшы янғын һүндереүселәр һәм ҡотҡарыусылар ҡатнашасаҡ. Быға тиклем ошондай сара Мәскәүҙә, Минскиҙа, Тәһранда, Софияла уҙғарылған. Быйылғы ярышҡа беҙҙең ил ике команда сығара. Рәсәй йыйылма командаһынан тыш, майҙан хужалары булараҡ, республикабыҙ спортсыларына ла сығыш яһау хоҡуғы бирелгән.\nРәсәй газы транзиты өсөн ставканы күтәрҙеләр\nУкраина Премьер-министры Юлия Тимошенко Рәсәй газы транзиты өсөн ставканы күтәргән.\n«18 йыл эсендә беренсе тапҡыр хаҡтар шундай кимәлгә етте», – тип билдәләй күрше ил Хөкүмәте башлығы. Уның әйтеүенсә, нефткә хаҡтарға бәйле, ставка 65 – 70 процентҡа артасаҡ. Рәсәй һәм Украина Премьерҙарының күптән түгелге осрашыуынан һуң, Украина күпме Рәсәй газын ҡуллана, шул тиклем түләйәсәк, тип хәл ителә. Тимошенко, Раштыуаға Рәсәй газы менән элекке кеүек хәл ҡабатланмаясаҡ, тип ышандыра.


Мартта Рәсәй халҡы киләһе алты йылға Президент тәғәйенләне - Bash.News\nМартта Рәсәй халҡы киләһе алты йылға Президент тәғәйенләне\nМартта Рәсәй халҡы киләһе алты йылға Президент тәғәйенләне https://bash.news/news/87318_martta_rsj_xaly_kile_alty_jyla_prezident_tjenlne\n30 дек 2018, 23:56\nТауыш биреүгә “Рәсәй дөйөм халыҡ союзы” вәкиле Сергей Бабурин, Коммунистарҙан Павел Грудинин, Либерал демократтарҙан Жириновский, “Граждандар башланғысы” партияһанан Ксения Собчак, “Рәсәй коммунистары”нан Максим Сурайкин, “Үҫеш партияһы”нан Борис Титов, “Яблоко” фирҡәһенән Григорий Явлинский һәм үҙ-үҙен тәҡдим итеүсе Владимир Путин сығарылды.\nСәйәси компания йәмәғәтселектең әүҙемлеге менән айырылып тора. Республика халҡының 75,4 проценты гражданлыҡ бурысын үтәне. Владимир Путин өсөн һайлаусыларҙың 77 проценттан ашыуы тауыш бирҙе. Һандар үҙҙәре үк Башҡортостан халҡының һайлауға бик яуаплы ҡарауын һәм илдә алып барылған сәйәсәтте хуплауын иҫбатлай.\nАйбулат Кәримов, Социология фәндәре кандидаты: “Һуңғы ваҡыт һайлауға барыуҙың мәғәнәһеҙлеге тураһында һөйләһәләр ҙә, беҙҙең халыҡ һайлауҙарға ышана, йөрөй”.\nБашҡортостан һайлаусылары берҙәм тауыш биреү көнөндә лә һынатманы. Ҡайһы бер төбәктәрҙә халыҡтың 20 проценты ғына тауыш биргәндә, беҙҙә 50 процентҡа яҡын һайлаусы гражданлыҡ бурысын үтәне. Ҡайһы бер төбәктәрҙәге кеүек ҡайтанан тауыш биреү ойоштороу ҙа талап ителмәне. Был тәү сиратта халыҡтың сәйәси кампанияға ҡарата яуаплылығы һәм республика киләсәгенә битараф булмауы тураһында һөйләй.\nҺөҙөмтәлә республика парламентындағы 110 урынды алты партия ағзалары һәм бер үҙ- үҙен тәҡдим итеүсе бүлешә. Атап әйткәндә, 79 депутат "Берҙәм Рәсәй" партияһынан. Коммунистар быйыл мандаттарын арттырып 15 урынды аласаҡ. Либерал демократтарға 7 мандат бирелһә, "Ғәҙел Рәсәй" партияһынан Дәүләт Йыйылышы-Ҡоролтайҙа 5 депутат буласаҡ. Патриоттар ике , йәшелдәр үткән саҡырылыштағы кеүек үк бер урын менән ҡәнәғәтләнде. Тағы бер мандатҡа үҙ- үҙен тәҡдим итеүсе эйә булды. Дәүләт Йыйылышы-Ҡоролтайҙың 6-сы саҡырылышы ярайһы уҡ яңырҙы.\n21:38, 02 июл